Grčka: Usvojene nove mere reformi, na ulicama neredi i hapšenja - Nova Borba\nProtesti u Atini Foto: blogfactory.co.uk\nGrčka: Usvojene nove mere reformi, na ulicama neredi i hapšenja\nUporedo sa usvajanjem mera na ulicama su buknuli protesti u kojima je najmanje devet ljudi uhapšeno.\nPoslanici grčkog parlamenta, uprkos masovnom protivljenju građana, usvojili su sinoć kontraverzne vladine reforme penzionog i poreskog sistema, što je bio zahtev EU i MMF uoči sastanka kreditora Evrozone u Briselu.\nZakon o reformama usvojen je "tankom" parlamentarnom većinom koalicije predvođene Sirizom, a Atina se nada da će najnovije reforme ubediti kreditore da odblokiraju isplatu dalje pomoći Grčkoj.\nAP navodi da su 153 poslanika iz koalicije Siriza-Nezavisni Grci bila "za", dok su sve opozicione partije u parlamentu od 300 mesta bile protiv.\nGrčki premijer Aleksis Cipras poručio je u parlamentu pre glasanja da će Grčku vratiti na noge po svaku cenu.\nGlavna opoziciona Nova demokratija je, kao što se i očekivalo, bila protiv mera štednje, prenela je agencija AFP.\nIstovremeno, na ulicama Atine su besneli protesti i sukobi demonstranata i policije.\nPolicija je saopštila da je najmanje devet osoba privedeno - šest u kvartu Egzarhija, a troje oko Trga Sintagma, prenela je agencija ANA.\nProtesti na ulicama Atine Foto: blogfactory.co.uk\nU kvartu Egzarhija grupa demonstranata postavila je barikade od zapaljenih kontejnera, a policiju je zasipala zapaljivim bombama i drugim predmetima.\nPolicija je uzvratila šok bombama i suzavcem.\nNakon ovog incidenta smanjio se broj demonstranata, navodi grčka agencija.\nGrčka policija je bacila suzavac i na demonstrante koji su se okupili ispred zgrade parlamenta.\nNeki od demonstranta su uspeli da se popnu uz stepenice zgrade parlamenta pre nego što su bacili "molotvljeve koktele", navela je agencija AP.\nOstali demonstranti, oko 10.000, mirno su protestovali, noseći transparente na Trgu Sintagma.\nGrčka agencija ANA izveštava da je u Atini održan i protestni koncert i da su ulice oko zgrade parlamenta i trga bile zatvorene.\nProtest je održan i u Solunu gde se, prema navodima agencija, okupilo 8.000 ljudi.\nMarš je ispred parlamenta u Atini održan i u subotu, a organizovao ga je sindikat povezan sa Grčkom komunističkom partijom, prenosi AP.\nNajveći grčki sindikat radnika iz privatnog sektora GSEE saopštio je da su reforme, koje je usvojio parlament, "poslednji ekser na kovčegu" za radnike i penzionere koji su podneli dovoljnu žrtvu posle šest godina štednje.\n"Pokušavaju da dokažu evrogrupi da su dobri učenici, a sa druge strane uništavaju grčki sistem socijalne zaštite", izjavio je jedan od predstavnika sindikata, aludirajući na današnji sastanak ministara finansija evrozone.\nIsplata tranše od oko pet milijardi evra kasni, nakon što su pregovori između grčkih vlasti i međunarodnih kreditora doživeli krah zbog tempa sprovođenja reformi u Grčkoj.\nPrema reformama, porez na korporativne dividende bi skočio na 15 sa 10 odsto, došlo bi do povećanja poreza na dobit za one koji dobro zarađuju, kao i do ozbiljnog skoka takozvanog "solidarnog poreza" koji direktno ide u državnu kasu.\nNovim zakonom je predviđeno i uvođenje nacionalne penzije od 384 evra mesečno posle 20 godina radnog staža, ukidanje benefita za siromašne penzionere (EKAS) i ponovno obračunavanje penzija.\nGrčkoj su potrebna sredstva iz paketa pomoći kako bi otplatila kredite Međunarodnom monetarnom fondu i kako bi vratila dug po osnovu obveznica Evropske centralne banke, koje joj u julu dospevaju na naplatu, navodi Rojters.


Peđa je istakao da nikada nije razmišljao o tome da će mu u Sakramentu povući dres, već da je razmišljao i planirao korak po korak.\n"Pa nisam nikada tokom karijere razmišljao o tome, nisam znao da će se desiti. Kada su mi rekli da će tako biti, bio sam dosta emotivan, razmišljao sam o svemu u karijeri, o dobrim i lošim stvarima. Nisam gledao 15 godina u napred, već sam polako sebi postavljao ciljeve", naveo je Stojaković.\nNa pitanje kako je u penziji, Stojaković je naglasio da konačno može da se posveti porodici, ali tenisu za kojeg je naveo da mu je hobi, a da su ga za to inspirisali Novak Đoković, Janko Tipsarević i ostali naši predstavnici "belog" sporta.\n"U penziji nije loše jer sam to svesno odlučio, shvatio sam da je kraj moje karijere kao košarkašu. Tek tada vidiš šta je običan život, da imaš ženu i decu. Pratim i igram tenis zbog Novaka, Janka i ostalih naših tenisera", naglasio je Stojaković.\nStojaković je takođe naveo da noću razmišlja o nekim stvarima koje nije uspeo u životu da ostvari, kao i da ponekad ne spava zbog poraza Kingsa od Los Anđeles Lejkersa u legendarnoj finalnoj seriji plej-ofa NBA lige.\n"Sa jedne strane, možda smo nesrećni što su tada igrali Šekil (Onil) i Kobi (Brajant), ali mi lično, svi pojedinačno, krećemo od samog sebe. Greške smo pravili u toj seriji, ali i dalje, bez obzira na karijere, uvek se vraćamo na rezultate koje nismo ostvarili. Moraš da budeš gladan ako želiš da budeš uspešan, sad kad sam okončao karijeru, ne spavam zbog serije sa Lejkersima i što tada nismo učinili više", rekao je Peđa.\nNaš slavni košarkaš rekao je, između ostaloga, i pored nekih ružnih stvari što se dešavaju na terenu i van njega, voli balkanski način, jer je odavde


Održivo upravljanje zelenim otpadom-kompostiranje\nponedjeljak, 08 decembar 2014 20:39\nU okviru realizacije projekta ‘’Održivo upravljanje zelenim otpadom-kompostiranje” Eko Centar DELFIN je u periodu od 24. Novembra do 10.Decembra, u 12 osnovnih skola na podrucju opstina Kotor, Tivat, Herceg Novi, Budva, Bar i Ulcinj i srednjoj poljoprivrednoj školi u Baru, sproveo prakticnu obuku učenika i nastavnika kako od zelenog otpada dobiti kompost. U okviru obuke učesnicima (405 ucenika i nastavnika), je podijeljen informativno edukativni material (brošure i posteri), a svaka od škola je dobila kompostere 600l, proizvedene od reciklirane plastike, u kojima ce realizovati proces kompostiranja zelenog otpada. Tokom narednih 7 mjeseci sve škole obuhvaćene ovim procesom će u saradnji sa stručnim timom Eko Centra DELFIN sprovesti do kraja proces kompostiranja.\nOvo je prvi projekat praktične obuke kako sprovesti 100% reciklažu jedne vrste otpada u Crnoj Gori.\nZeleni otpad predstavlja značajan procenat u ukupnoj količini prikupljenog otpada na crnogorskom primorju . Njegovo prikupljanje i deponovanje iziskuje značajne materijalne troškove komunalnim preduzećima. Veoma često nesavjesni gradjani ga zapale u kontejnerima sa ostalim otpadom što prouzrokuje negativne posledice po zdravlje gradjana, s obzirom da se u kontejnerima još uvijek odlaže odpad bez primarne selekcije. Nažalost imamo i situacije gdje gradjani nakon čišćenja i uredjivanja svojih bašta i dvorišta zeleni otpad odlože u atmosferske kanalizacione sisteme, što nakon prve kiše veoma često prouzrokuje poplave u urbanom dijelu primorskih opština. Projekat ‘’Održivo upravljanje zelenim otpadom-kompostiranje” Eko Centar DELFIN realizuje u saradnji sa Misijom OSCE u Crnoj Gori uz preporuku Ministarstva prosvjete Crne Gore.\nDio kompostnog materijala koji bude gotov za upotrebu biće, nakon provjere kvaliteta promovisan na sajmu ekologije 22.Aprila u Budvi.\nEko Centar DELFIN Kotor\nViše u ovoj kategoriji: « Potpisan Memorandum o razumijevanju između Agencije za zaštitu životne sredine i NVO „Zeleno srce“ za projekat "Zelena InTeligencija"\tTehnika jeftina reciklaža neophodna »\nLink komentara\t petak, 12 decembar 2014 21:34\tNapisano\tMilena\nSamo neka se nešto ovdje dovede do kraja, a ne samo priča i priča i završi se na priči...kompost je odlično đubrivo, zašto ne reciklirati...\nLink komentara\t petak, 06 februar 2015 21:21\tNapisano\tMilorad\nKompost je budućnost, a budućnost je naša i bez hrane:)


Sertifikati darovitim učenicima - Ozonpress :: internet portal\nTag: NTC radionice, OŠ Filip Filipović\nDarovitim učenicima sa teritorije Grada Čačka, koji su u OŠ Filip Filipović pohađali edukativne NTC radionice, 22. juna su uručeni sertifikakati. Tim povodom u OŠ Filip Filipović dr Ranko Rajović, direktor borda svetske MENSE za odsek darovite dece i koordinator NTC sistema učenja održao je predavanje darovitim učenicima, njihovim roditeljima i prosvetnim radnicima.\nPredavanja dr Rajovića, koje je kao i sam NTC sistem učenja i razvoja izazvao veliku pažnju dece i njihovih roditelja za teme je imalo značaj rane stimulacije fizičkih i inetlektualnih sposobnosti dece i njihovo osnaživanje i razvoj uopšte. Tom prilikom dr Rajović je ukazao na najčešće greške koje čine roditelji i vaspitači, odnosno učitelji, tokom perioda odrastanja dece i često imaju za posledicu disleksiju i disgrafiju kod najmlađih.\n-Budući da se NTC sistem učenja primenjuje u dvadeset evropskih zemalja i da su radionice pobudile veliko interesovanje dece i njihovih roditelja, OŠ Filip Filipović i Centar za darovite učenike nastaviće i u narednoj školskoj godini sa organizovanjem ovakvog vida edukacije darovitih učenika-najvila je za portal Ozon Pres Slavica Lužanin, direktorka OŠ Filip Filipović.


Predsednik Srbije Aleksandar Vučić ugostio je večeras svog austrijskog kolegu Aleksandera van der Belena na večeri u Domu garde u Topčideru.\nNjih dvojica iskoristili su priliku da najave podizanje obeležja u slavu mira na Petrovaradinskoj tvrđavi, koju je u 18. veku izgradila Austrougarska. Projekat će uraditi "jedan od najvećih simbola mirovnog pokreta i savremene umetnosti na svetu".\nNjih dvojica su istakli i da su "Srbija i Austrija 100 godina kasnije primer evolucije svesti u ljudskoj istoriji". Naime, najveći neprijatelji od pre jednog veka, danas su to prevazišli i postali bliski prijatelji koji slave mir i saradnju na evropskom kontinentu, što je i jedna od ideja vodilja Evropske unije (kao Francuska i Nemačka posle II sv rata).\nMinistarka bez portfelja, Slavica Đukić Dejanović, koja učestvuje u radu četvorodnevnog ministarskog sastanka Političkog foruma na visokom nivou o održivom razvoju, sastala se danas u sedištu UN u Njujorku sa regionanim direktorom Fonda za stanovništvo (UNFPA) za istočnu Evropu i Centralnu Aziju, Alanom Armitaž.


Pleme Čeroki traži od kompanije Džip da promeni ime vozilu\nPleme Čiroki traži od kompanije Džip da promeni ime vozilu\nAuto Autor:Beta 23. Feb. 202109:01 > 17:061 Komentar\nPoznati terenac Čiroki, američke kompanije Džip, koje se proizvodi gotovo 50 godina, uskoro bi moglo da promeni naziv. Vođa istoimenog plemena američkih Indijanaca je ocenio da je došlo vreme da firme i sportski timovi u SAD prestanu da koriste njihovo ime.\nVođa plemena Čiroki, Čak Hoskins rekao je američkom proizvođaču automobila da ne toleriše da oni koriste ime “Čiroki”, preneo je sinoć portparol plemena za Frans pres.\n“Mislim da je došao trenutak u ovoj zemlji da firme i sportski timovi povuku imena, slike i maskote američkih Indijanaca sa svojih proizvoda, majica i timova”, rekao je vođa Čirokija u saopštenju objavljenom 14. januara u američkom automobilskom magazinu “Car and Driver”.\nIstakao je da je siguran da je to bilo dobronamerno, ali da im više ne čini čast da vide svoje ime na nekom automobilu.\nKompanija Džip je uvela model terenskog vozila “Čiroki” 1974. godine, posle čega usledilo više generacija.\n“Najbolji način da nam se oda počast je da se više sazna o našoj vladi, našoj ulozi u ovoj zemlji, našoj istoriji, kulturi, jeziku i da se vodi konstruktivan dijalog sa plemenima koje priznaje savezna vlada i o njihovoj kulturi”, rekao je Čak Hoskins.\nPod pritiskom su nedavno i američki fudbalski i košarkaški tim iz Vašingtona promenili svoje ime poteklo od američkih Indijanaca, Redskins (crvenokošci), odnosno Indijans.


TV Banat / MALI ČAS ISTORIJE U IZBIŠTU\n14:53 SREDA, 11. 09. 2019. - 14:53 Autor: Marija Trišić\nMALI ČAS ISTORIJE U IZBIŠTU\nSUBNOR grada Vršca, Mesna zajednica Izbište i OŠ Žarko Zrenjanin, zajedno sa antifašistima grada Zrenjanina, priredili su danas Mali čas iz istorije u spomen na 52-oje meštana stradalih u borbi protiv fašizma.\nPolaganjem venaca na spomen obeležje u centru sela, meštani, predstavnici Grada, SUBNORa i gosti iz Zrenjanina, odali su poštu onima koji su u NOB-u za slobodu dali ono najvrednije - svoje živote. Iako malo mesto, Izbište je u toj borbi dalo 52 žrtve, i čak tri heroja - Anđu Ranković, Isu Jovanovića i Žarka Zrenjanina, čije ime nosi seoska škola. Kako je rođen na današnji dan, 11.sepptembra 1902.godine, đaci i njihovi profesori pripremili su prigodan recital, podsetivši na njegove i podvige njegovih saboraca.\nKako je istaknuto ovom prilikom, Srbija se poslednjih godina suočava sa revizionizmom istorije kojim se nipodaštavaju naše žrtve, a to je nešto što ne smemo dozvoliti.\nPovodom jubileja slobode, u sali Zadružnog doma prikazan je i film o prosvetitelju i Narodnom heroju, Žarku Zrenjaninu, a venci su položeni i na njegovu rodnu kuću.


SSP i Narodna stranka: Beograđani, pošaljimo ovu štetočinsku vlast u penziju | Srbija izbori 2022\n» SSP i Narodna stranka: Beograđani, pošaljimo ovu štetočinsku vlast u penziju\nPredstavnici Stranke slobode i pravde i Narodne stranke pozvali su građane da izađu na izbore i "oteraju ovu štetočinsku vlast u političku penziju", upozorivši Beograđane da odbornici vlasti na današnjoj sednici nameravaju da zaduže grad za novih 35 miliona evra.\n„Gotovo je, njihov mandat se završava, ko kog bude bio na listi, iza kog se budu sakrili mi ih znamo, ne mogu nikog da nam poture. Mi znamo da će svi koje nam oni nude – a tu prvenstveno mislim na Aleksandra Šapića, nastaviti ovu politiku sa rasprodajom simbola Beograda, sa idejom da se sruši stari Savski most, sa svim štetnim projektima“, rekla je predsednica beogradskog odbora SSP Mila Popović, ispred zgrade Skupštine Srbije, gde su se ranije održavala zasedanja poslanika, a danas je sednica Skupštine grada.\nKako je poručila, izbori su 3. aprila i već dan posle „Beograd će dočekati novo vreme, vreme Beograđana“, za šta je, navela je, potrebno samo da se izađe na izbore i glasa protiv sadašnje vlasti.\nOna je nabrojala, kako je rekla, niz „štetočinskih poduhvata“ ove vlasti, „rađenih protiv interesa građana, nestručno, ekološki problematičnih“.\n"Metro nam je potreban, ali ne da ide iz livade do livade. Umesto garaža i parkirališta dobili smo oko sokolovo, ali ne kažnjava bahate vozače sa kolima pod rotacijom, spalionica će enormno zadužiti građane, nedelju dana nakon rekonstrukcije Trga Republike kocke su poispadale, ostali smo bez glavne autobuske i železničke stanice", navela je Popović.\nŠef odborničke grupe Narodne stranke Marina Lipovac Tasković je naglasila da gradske vlasti nameravaju da Beograd zaduže za novih 35 miliona evra, samo dva meseca pre izbore, jer očito "ne očekuju da će ih dobiti".\n"Kada se uzimaju krediti odobravaju se avansi, obično je to 20 odsto, ali neke firme u Srbiji dobijaju i 100 odsto. To znači da vlastima nedostaje para za privatne bankarske račune i na računu partije", rekla je Tanasković, pozivajući gradjane da na izborima "kazne" ovu vlast za šta je "dovoljna olovka".\nPopović i Tanasković su navele da će se uskoro znati ko će biti na listi ovih stranaka za gradske izbore koju predvodi Vladeta Janković. Dodale su i da će njih dve biti na toj listi.


U Banjaluku sutra stiže 20.000 doza vakcine "Sputnik V" | BL Portal\nPredsjednik Vlade Republike Srpske Radovan Višković i ministar zdravlja i socijalne zaštite Alen Šeranić dočekaće sutra u Banjaluci 20.000 doza vakcine “Sputnik V” (Sputnjik Ve) za nastavak imunizacije prioritetnih grupa stanovništva, u skladu sa Planom vakcinacije protiv virusa korona.\nVišković i Šeranić će vakcine dočekati u 11.00 časova u prostorijama banjalučke kompanije “Krajina grupa”, najavljeno je iz Biroa Vlade Republike Srpske za odnose s javnošću, prenosi agencija “Srna”.\nMinistarstvo zdravlja i socijalne zaštite Republike Srpske izdalo je rješenje kojim je odobren uvoz 20.000 doza vakcine protiv virusa korona “Sputnik Ve”, na osnovu zahtjeva za uvoz koji je podnio veletrgovac lijekova “Krajina grupa” iz Banjaluke.\nVakcine bi danas trebalo da stignu na aerodrom u Beogradu, odakle će dalje biti upućen u Republiku Srpsku.\nTags: aerodrom, Banjaluka, sputnik V, vakcine\nPoboljšana zdravstvena zaštita oboljelih od rijetkih bolesti u RS


Saobraćaj na pruzi Beograd – Niš i dalje u prekidu - 381 vesti\nSaobraćaj na pruzi Beograd – Niš i dalje u prekidu\nBy RedakcijaPosted on December 1, 2020 December 1, 2020\nŽeleznički saobraćaj između Bagrdana i Jagodine, na niškoj pruzi u prekidu je od 28. novembra, u 19.30 sati, kada su iz sastava teretnog voza iskliznule vagon-cisterne, a tom prilikom je primećeno curenje sumporne kiseline.\nPrilikom ovog iskliznuća nije bilo povređenih.\nU sastavu teretnog voza prevoznika „Srbija Karga“, koji je saobraćao iz Dimitrovgrada za Šabac, bilo je sedamnaest vagona, od kojih su se četiri vagon-cisterne prevrnule na bok, a još četiri iskliznule iz šina.\nNakon iskliznuća, vatrogasne jedinice su odmah izašle na lice mesta i sve vreme obezbeđuju mesto akcidenta, a stručne službe „Infrastrukture železnice Srbije“ i „Srbija Karga“ pristupile su saniranju posledica ovog vanrednog dagađaja, kako bi što brže obezbedile normalizaciju železničkog saobraćaja. Na terenu je pomoćni voz „Infrastrukture železnice Srbije“ sa ciljem što bržeg raščišćavanja koloseka, dok tokom dana na teren treba da izađu i stručne ekipe kompanije „Eliksir“, za čije potrebe je prevožena sumporna kiselina, kako bi se uključili u sanaciju ovog vanrednog dagađaja.\nŽeleznička komisija za vanredne događaje utvrdiće uzroke ovog iskliznuća.\nZbog iskliznuća vagon-cisterni između Jagodine i Bagrdana, u prekidu je železnički saobraćaj između Beograda i juga Srbije. „Srbija Voz“ je saopštio privremenu izmenu organizacije putničkog železničkog saobraćaja na niškoj pruzi. Vozovi koji iz Beograd centra za Niš polaze u 05:58, 13:16 i u 17:32 sati saobraćaće do sanacije pruge samo do Lapova, a vozovi koji iz Niša za Beograd Centar polaze u 06.39, 12:30 i u 17:20 sati će saobraćati samo do Jagodine, ali će za putnike ovih vozova biti organizovan autobuski prevoz na relaciji Lapovo-Jagodina-Lapovo. Za ostale lokalne vozove koji saobraćaju iz pravca Beograda za Niš i iz Niša za Beograd, neće biti organizovan autobuski prevoz.\nTag: iskliznuće voza izlivanje sumporne kiseline Jagodina pruga železnica\nPrevious post: VIG kupuje Aegonon u Rumuniji, Turskoj, Mađarskoj i Poljskoj za 830 miliona evra\nNext post: Kriza počinje u januaru


Za putovanje u EU nije dovoljan samo pasoš - IndeksOnline.rs\nNaslovna srbija Beograd Za putovanje u EU nije dovoljan samo pasoš\nBEOGRAD – Državljani ;Srbije od sutra će moći turistički da putuju u EU, ali ne samo sa pasošem u džepu, već pod epidemiološkim uslovima koje za ulazak odredjuje svaka država članica pojedinačno.\nAmbasadori zemalja EU juče su usvojili preporuku o stavljanju Srbije na listu epidemiološki bezbednih zemalja a ona sutra stupa na snagu.\nPreporukom se ukida zabrana putovanja u EU koja je za Srbiju bila na snazi od jula ali u ;zavisnosti od epidemiološke situacije svaka ;država članica Unije individualno procenjuje da li će za ulazak tražiti potvrdu o vakcinaciji, negativan test na korona virus ili odlazak u karantin.\nMinistarka trgovine, turizma i telekomunikacija Tatjana Matić rekla je danas da Srbija već ima potpisane bilateralne sporazume i priznavanje digitalnih sertifirkata sa nekoliko zemalja članica EU kao što su Grčka, Madjarska i Slovenija, a sa Češkom je potpisan i od ponedeljka stupa na snagu.\nEU svake dve nedelje raspravlja o epidemiološkoj situaciji u “trećim zemaljama” i ažurira listu onih država koje se smatraju bezbednim za putovanja.\nSledeći tekstRadovanović: Novi talas epidemije na jesen, kineska vakcina najlošija


Golubovi vam mogu spasiti život – NovostiDana.rs\nGolubovi su bili u stanju da pokažu ono što su naučili uočavajući tumore na mikroskopskim snimcima, a podjednako dobro su reagovali i kada su morali da klasifikuju mamografske snimke koje je još teže protumačiti, prenose mediji.\n„Golubovi mogu da razlikuju identitete i emotivne izraze na ljudskim licima, različita pakovanja lekova, čak i slike Monea u odnosu na Pikasove“, rekao je koautor studije profesor Edvard Vaserman sa univerziteta u Ajovi.\n„Njihova vizuelna memorija podjednako je impresivna, jer mogu dokazano da zapamte više od 1.800 slika“, istakao je Vaserman.\nNaučnici su, takođe, golubove naučili da razlikuju mikroskopske snimke kancerogenog od zdravog tkiva tako što su ih nagrađivali za svaki tačan odgovor.\nTako su golubovi naučili da razlikuju tumore na snimcima različitog nivoa uvećanja i rezolucije, kao i na onima bez boje, a posle dvonedeljnog treninga, postigli su tačnost od 85 odsto.\nS obzirom na to da su golubovi uspešno razlikovali kancerogena tkiva na snimcima koje ranije nisu videli, naučnici su isključili učenje napamet kao objašnjenje tog fenomena.\n„Golubovi su neverovatno vešti u razlikovanju benignih i malignih uzoraka tkiva dojke“, rekao je glavni istraživač profesor Ričard Levenson dodajući da su naučnici isprobali i grupnu metodu, odnosno dobijanje odgovora od grupe od četiri goluba, i došli do impresivne tačnosti u postavljanju dijagnoze od 90 odsto.


Datum kreiranja sreda, 17 maj 2017 06:51\nOsnivačka skupština udruženja građana čiji je lider Saša Janković mogla bi da bude održana u nedelju, rekli su Danasu izvori bliski članovima ovog udruženja.Čak i ako do toga ne dođe, kako kažu naši sagovornici, već duže vreme se radi na osnivanju udruženja te će i formalno ono biti registrovano vrlo brzo. Među bliskim saradnicima Saše Jankovića juče nismo uspeli da dobijemo potvrdu ovih informacije.\nKako nam je rečeno, prema zakonskoj proceduri, na osnivačkoj skupštini trebalo bi da se usvoji statut udruženja, sačini zapisnik, biraju prvi organi i odredi struktura udruženja, te se da ovlašćenje onome ko će zvanično podneti zahtev za registraciju Agenciji za privredne registre. Izvori Danasa nisu mogli da nam kažu kako će se udruženje zvati, jer ili je ono stroga tajna ili se oko njega još nije postigla saglasnost.\nNaši sagovornici ne isključuju mogućnost i da su svi neophodni dokumenti za registraciju već spremljeni i da će registracija biti urađena vrlo brzo, a da se za nedelju sprema javno objavljivanje registrovanja udruženja.\nKako su mediji već pisali, u budući pokret bi trebalo da budu uključeni gotovo svi oni koji su učestvovali u kampanji Saše Jankovića za predsedničke izbore, dakle akademik Dušan Teodorović, profesorka u penziji Srbijanka Turajlić, članica Nove stranke Marinika Tepić, lider NS Zoran Živković i mnogi drugi. Prema našim saznanjima, udruženje građana će neko vreme imati tu formu, a vremenom bi prema planu trebalo da preraste u političku stranku. Kako nam je rečeno, svi u udruženju su svesni da je formiranje stranke veoma ozbiljan posao koji zahteva i puno para. Mediji su pisali i da će udruženje bivšeg ombudsmana imati predsedništvo, izvršni odbor i skupštinu, kao i lokalne odbore po Srbiji, znači gotovo sve atribute stranke.\nMeđu imenima "ponos" i "sloboda"\nJanković je nedavno na svom Tviter profilu pozvao svoje pratioce da predlože ima za, kako je rekao, "politički pokret društvene pravde i vladavine prava koji će nam vratiti dostojanstvo i osmehe na lica". Među predlozima našli su se Pokret slobodnih građana Srbije, Buđenje, Front slobodnih ili samo Sloboda, Pokret građana Srbije, Pokret za normalnu Srbiju (PONOS), Pokret za slobodnu Srbiju i mnogi drugi.\nDanas/Foto: EPA / SRDJAN SUKI


Barbora Krejčikova osvojila Rolan Garos i drugi turnir u karijeri\nBarbora Krejčikova je pobijedila u finalu Rolan Garosa Anastasiju Pavljučenkovu nakon tri seta rezultatom 6:1, 2:6, 6:4.\nNakon što je Pavljučenkova napravila brejk u prvom gemu prvog seta, Krejčikova je osvojila šest uzastopnih gemova i povela u finalnom meču.\nSvoj brejk u prvom servis gemu Krejčikove iz drugog seta, ovaj put Pavljučenkova nije prokockala, pa je taj dio igre osvojila rezultatom 6:2 i o pobjednici je odlučivao treći set.\nTu je Krejčikova uspjela dva puta oduzeti servis protivnici, dok je samo jednom prepustila svoj servis i iskorištenom četvrtom meč loptom na svoj servis slavila sa 6:4.\nKrejčikovoj je ovo bio prvi grend slem trofej u karijeri, a tek drugi pehar ukupno. Zanimljivo, da je pred ovo finale ona bila 33. na WTA listi, dok je Pavljučenkova bila jedno mjesto ispred nje.\nPrethodni članakSenzacija u Kelnu: Pari Sen Žermen ponovo ostao bez Lige šampiona\nNaredni članakSprema se luda atmosfera na prepunim tribinama u Srebreniku (FOTO)


PODIGNUTA OPTUŽNICA ZA PRANJE NOVCA U IZNOSU OD OKO 76 000 KM\nOptuženi Kuzmanović Nikola (1994) tereti se da je tokom 2019. godine počinio krivično djelo pranja novca raspolaganjem većim novčanim iznosom, za kojeg je utvrđeno da potiče od krivičnog djela počinjenog u inostranstvu.\n- Kuzmanović Nikole, rođenog 1994. godine u Banja Luci, državljanina Bosne i Hercegovine.\nOptuženi se tereti da je na području Banja Luke, u dva navrata tokom 2019. godine, radi sticanja nezakonite imovinske koristi, primio novčane iznose, a potom raspolagao novcem u ukupnom iznosu od 76.837,00 KM, za koji je znao da potiče od krivičnog djela počinjenog u inostranstvu.\nU optužnici se navodi da je optuženi znao da su njemu poznate osobe, na području Republike Francuske, upotrebom POS kartičnih uređaja i odgovarajućih bankovnih kartica počinile krivično djelo kompjuterske prevare i preduzele više nezakonitih novčanih transakcija na štetu dvije poslovne banke u BiH. Novac od nezakonitih transakcija uplaćen je na račune optuženog otvorene kod poslovnih banaka u Banja Luci, koji je novac odmah podigao i sa istim raspolagao, pribavivši na taj način nezakonitu imovinsku korist u navedenom iznosu.\nOptuženi se tereti da je počinio produženo krivično djelo pranja novca iz člana 209. stav 1. Krivičnog zakona Bosne i Hercegovine.


Lebron peti na večnoj listi, Kokoškov bolji od Popoviča | Double - Double\nLebron peti na večnoj listi, Kokoškov bolji od Popoviča\nNovember 15, 2018 markop\tLeave a comment\nU 11 odigranih utakmica bilo dosta iznenađenja.\nJoš jedno pomeranje na večnoj listi strelaca pošto je Lebron fenomenalnom partijom uspeo da se probije na 5. mesto pretekavši Vilta Čembrlena, a da veče bude još bolje po “kralja”, Lejkersi su i slavili protiv Portlanda sa 126-117 na svom terenu i tako nastavili niz dobrih rezultata. Utakmica je bila relativno neizvesna celim svojim tokom, u prvom poluvremenu je Portland uglavnom bio u vodstvu, međutim pred odlazak na veliki odmor Lejkersi su uspeli da ostvare rezultatsku prednost koju nisu ispuštali do kraja utakmice.\nLebron je odigrao nestvarno dobru utakmicu, 44 poena, 10 skokova i 9 asistencija, dok Portlandu nije pomogla odlična partija ništa manje impresivnog Lilarda koji je završio meč sa 31 poenom, 8 skokova i 11 asistencija.\nIgor Kokoškov uspeo je da dođe do 3. pobede na klupi Finiksa i to protiv Grega Popoviča čiji je San Antonio poražen poprilično ubedljivo u Arizoni rezultatom 116-96. Sansi su silovito otvorili utakmicu, brzo stigli do dvocifrene prednosti, međutim Sparsi su se vratili u igru pred kraj prvog poluvremena. Početak treće deonice je bio veoma sličan početku prve, San Antonio se držao prvih par minuta da bi Finiks ponovo počeo da pravi prednost, međutim ovoga puta nije bilo sustizanja, već je prednost konstantno rasla do kraja meča.\nMladu ekipu koju predvodi sa klupe srpski stručnjak do pobede je vodio Ti Džej Voren sa 27 poena, dok je kod “Mamuza” najbolji bio Demar Derozan sa 24 poena.\nU preostalim utakmicama, veliko iznenađenje u Teksasu pošto je Dalas rasturio Jutu sa čak 50 razlike (118-68), a zanimljivo da u Dalasu niko nije imao preko 20 poena, dok su u Juti sve trojica bili dvocifreni i to Rubio sa 11 i Mičel i Gober sa po 10 poena. Dvejn Kejsi je imao slatku osvetu pošto je sa Detroitom slavio u Kanadi protiv Toronta sa 106-104, a najefikasniji bio je Blejk Grifin sa 30 poena i 12 skokova. Orlando je uspeo da pokvari debitantski nastup Džimiju Batleru pošto je Filadelfija izgubila rezultatom 111-106, a duel su obeležili centri na obe strane pošto je Nikola Vučević završio meč sa 30 poena i 8 skokova, dok je Embid imao tripl dabl, 19 poena, 13 skokova i 10 asistencija.\nVašington je u prestonici bez većih problema slavio protiv Klivlenda sa 119-95, Boston je zaličio na tim iz prošle godine posle pobede nad Čikagom rezultatom 111-82, Majami je slavio u Bruklinu sa 120-107, Dragić je završio meč sa 21 poenom, dok je na drugoj strani Musa odigrao svega nekoliko minuta bez zapaženijeg učinka. Memfis je napravio veliko iznenađenje trijumfom nad Milvokijem od 116-113 zahvaljujući odličnim izdanjima Majka Konlija i Marka Gasola, dok ekipi iz Viskonsina nije pomogao standardno odlični Janis Adetokunbo koji je završio sa 31 poenom i 9 skokova. Oklahoma bez Vestbruka je bila ubedljiva protiv Niksa sa 128-103 uz 35 poena Pola Džordža, dok je Minesota slavila na svom terenu protiv Nju Orleansa rezultatom 107-100.\ntagged with Igor Kokoškov, LeBron James, NBA


Bjankoni: EU ne traži privatizaciju medija već regulaciju | NDNV\nBjankoni: EU ne traži privatizaciju medija već regulaciju\nŠef političkog odeljenja Delegacije EU u Srbiji Luka Bjankoni (Luca Bianconi) izjavio je danas u Novom Sadu da će EU u procesu integracija od Srbije tražiti, ne privatizaciju, već regulisanje finansiranja medija iz javnih sredstava, kako ono ne bi poremetilo uslove na tržištu i stavilo komercijalne kuće u podređeni položaj.\nBjankoni je na Drugoj regionalnoj konferenciji o medijima na jezicima nacionalnih manjina kazao da iz javnih sredstava može biti finansiran jedino medijski sadržaj od javnog interesa, a sve ostalo predstavlja komercijalni sadržaj, koji treba finasirati iz komercijalno pribavljenih sredstava.\n“Programi na manjinskim jezicima su po svojoj prirodi od javnog značaja i njihovo finansiranje iz javnih izvora je neophodnost, ali istovremeno ga treba uskladiti s propisima o državnoj pomoći koji su na snazi u EU”, kazao je Bjankoni.\nNaveo je da deo rešenja problema finansija u manjinskim medijima leži i u projektnom finansiranju, što je ekonomski održivije nego pokrivanje tekućih troškova cele radio i TV stanice ili štampe.\nOn je naglasio da će Saveti za nacionalne manjine igrati ključnu ulogu u procesu modernizacije medija namenjenih nacionalnim manjinama, i imati obavezu da osiguraju uredničku i finansijsku nezavisnost kao preduslov za demokratski razvoj društva.\nOsvrnuvši se na proveru ustavnosti odredaba Zakona o nacionalnim savetima pred Ustavnim sudom i moguće ukidanje pojedinih, naglasio je da postoje i drugi modeli da se manjinama obezbedi pristup medijima i programima i dodao da Saveti treba da razmišljaju u pravcu finansiranja medijskih sadržaja, a ne operativnih troškova medija.\nBjankoni je istakao da je finansijska i urednička stabilnost i nezavisnost Radio-televizije Vojvodine (RTV) ključni element u oblasti medija i informisanja na jezicima manjina.\n“Drugi kanal RTV je u potpunosti posvećen emitovanju programa na jezicima osam manjina, to dostigniće je jedinstveno u Evropi i mora se sačuvati. Mora biti pronađeno prelazno rešenje za finansiranje RTV, da bi ova kuća nastavila svoju misiju dok se ne nađe dugoročno rešenje za oba javna servisa”, kazao je Bjankoni.\nDodao je da bi pored Vojvodine, pristup medijima na jezicima nacionalnih manjina trebalo na isti način omogućiti u celoj Srbiji i u tom smislu bi RTS trebalo da preuzme svoju ulogu u emitovanju na manjinskim jezicima prisutnim van Vojvodine.\nDrugu regionalnu konferenciju posvećenu medijima na jezicima manjina “Sinteza, sinergija i simbioza”, organizuje medijska kuća “Mađar so” i medijska agencija “Heror media pont”.


Kompanija "Slobeks" je godinama bila registrovana za trgovinu naftom i gasom i za nepunu deceniju poslovanja nagomilala je poreski dug od oko 600 miliona dinara, odnosno oko pet miliona evra, navodi taj portal. Kada je izgledalo da se nalazi u bezizlaznoj situaciji, firmu i sve dugove koji uz nju idu vlasnik firme je "ustupio" trećem licu. Novi vlasnik, pored preuzetog preduzeća "Slobeks", poseduje još 90 firmi. On je samo jedan od desetak ljudi koji su za prethodnih pet godina postali vlasnici nekoliko stotina preduzeća u blokadi, piše BIRN.\nIstraživanje BIRN-a je pokazalo da usluga preuzimanja prezaduženog preduzeća može da košta do 500 evra, što vlasnicima omogućava da se reše balasta. Prema podacima iz oktobra 2018. godine 1.425 takvih prezaduženih firmi preuzelo je 10 osoba, što ih čini pojedinačno vlasnicima najvećeg broja firmi u Srbiji.\nDozvoljeno je prodati ili ustupiti drugome svoju neuspešnu firmu, a nije ni nezakonito kupiti ili preuzeti takvo preduzeće, ali ostaje pitanje zašto bi neko hteo firmu koja je u dugovima, pita se BIRN, čiji je izvor iz policije koji je uključen u istragu tih slučajeva rekao da opisani problem predstavlja „rak-ranu srpske privrede“.\n"Ovom razrađenom šemom poverioci ne mogu da naplate svoja potraživanja, dok se ujedno šalje poruka da je u redu dugovati, kao i da je moguće ne platiti svoje obaveze", kazao je izvor BIRN-a .


Bez Kluba Srba u Domu naroda delegati SDP-a neće učestvovati u radu PFBiH | DEPO Portal\nNužna izmjena Izbornog zakona BiH\nSDPBiH poziva na održavanje lokalnih izbora u terminu za koji je bio predviđen, jer ne postoje nikakve prepreke da se CIK-u BiH osiguraju finansijska sredstva za njihovo održavanje. Svaki pokušaj da se izbori suspendiraju predstavlja rušenje demokratskog poretka u BiH\nPredsjedništvo Socijaldemokratske partije Bosne i Hercegovine na danas održanoj sjednici je naglasilo nužnost izmjene Izbornog zakona BiH radi što hitnijeg rješavanja pitanja deblokade formiranja vlasti i sve dublje krize vlasti na svim nivoima.\nGrađani Bosne i Hercegovine su već skoro dvije godine taoci nesposobnih nacionalističkih elita, koje ne žele da formiraju vlast na federalnom nivou, dok Vijeće ministara BiH gotovo konstantno djeluje u nepotpunom i neustavnom sastavu. Prvo zbog neimenovanja ministra za ljudska prava i izbjeglice BiH iz reda ostalih, a sada i zbog ostavke ministra sigurnosti BiH.\nSDPBiH poziva na održavanje lokalnih izbora u terminu za koji je bio predviđen, jer ne postoje nikakve prepreke da se CIK-u BiH osiguraju finansijska sredstva za njihovo održavanje. Svaki pokušaj da se izbori suspendiraju predstavlja rušenje demokratskog poretka u BiH.\nNa sjednici je istaknuto da SDPBiH neće podržati bilo kakve prijedloge o izmjenama Izbornog zakona koji ne vode uvođenju potpune ravnopravnosti svih građana BiH u skladu s presudama Evropskog suda za ljudska prava, ukoliko SDA pomišlja da takve ustupke napravi HDZ-u.\nSDPBiH poziva SDA i HDZ da pristupe uspostavi vlasti u Federaciji BiH imenovanjem predsjednika i potpredsjednika FBiH, jer je iz dogovora o raspodjeli novca iz tranše MMF-a očito da je saradnja između SDA i HDZ neupitna.\nPredsjedništvo SDPBiH je zatražilo da delegati SDP-a u Domu naroda Parlamenta FBiH iz reda srpskog naroda pokrenu proceduru konstituiranja Kluba. Ukoliko se ne konstituira ovaj Klub, delegati i zastupnici SDP BiH neće učestvovati u radu u Parlamenta FBiH. SDPBiH ne želi davati legitimitet stanju u kome je cijeli jedan narod neravnopravan u FBiH i neće učestovati u radu dok se takvo stanje ne promijeni.\nPredsjedništvo je potvrdilo svoje opredjeljenje da neće ponoviti grešku iz 2014. godine, kada su svojim potpisima omogućili izbor potpredsjednika FBiH iz reda srpskog naroda. SDP-ovi delegati će nakon unutarpartijske procedure izaći s prijedlogom kandidata za potpredsjednika FBiH iz reda srpskog naroda, čime ćemo još jednom pokazati da je problem s uspostavom vlasti u dvojcu SDA-HDZ, koji ne mogu da se slože oko bilo čega, osim oko krčmljenja narodnog novca.\nNa sjednici je zaključeno da su pritisci na tužilaštva i sudove nedopustivi, naročito uz već izlizane manipulantske fraze o tome da je procesuiranje kriminala pojedinaca udar na narod. Osuđena je kao neprihvatljiva takva praksa kolektivizacije zločina i kriminalizacije cijelih naroda zbog nedjela pojedinaca, saopćeno je iz SDP-a BiH.


CarGo: Štrajk gladju ukoliko se ne pronadje rešenje će otpočeti oni koji vode udruženje\nPredsednik udruženja „CarGo“ Aleksandar Vučić pozvao je danas sve članove tog udruženja „da ne počinju štrak gladju“ i poručio da će „ukoliko se ne pronadje rešenje, štrajk gladju otpočeti ljudi koji vode ‘CarGo'“.\n„Taksisti se ponašaju kao kartel, ali mi živimo u Beogradu, a ne u Medeljinu i mora biti slobode izbora, boljih usluga, nižih cena, a taksisti su najavili štrajk protiv Beograda i protiv svakoga ko želi da u njemu bilo šta promeni i poboljša“, kazao je Vučić na velikom sastanku tog udruženja.\nVučić je kazao da postoji „taksi kartel koji preti, ucenjuje i koji je nasilan,“ a da u Beogradu moraju da „postoje red, zakon, konkurencija i bolja usluga, i moraju da se plaćaju porezi.“\n„Smetamo im jer pokazujemo da je moguće raditi i bez subvencija za automobile, i po nižim cenama, bolje, i bez reprograma za nagomilani, neplaćeni porez“, dodao je on.\nUdruženje „CarGo“ pokrenulo je humanitarnu akciju prikupljanja novca za Radovana Samardžića iz Obrenovca koji boluje od cerebralne paralize, pa su mu potrebna kolica.\nVučić je razgovarao sa Samardžićem i obećao da će „sakupiti milion dinara za njegovo kretanje“ a pozvao je i taksiste da se pridruže ovoj humanitarnoj akciji.\nŠtrajk gladju članova udrženja „CarGo“ zakazan za 27. maj trebalo je da bude odgovor na protest udruženja taksista „SITAB“ najavljen za taj dan.


Zacrtan cilj: niški aerodrom za pola miliona putnika godišnje\nPočetak/Ekonomija/Zacrtan cilj: niški aerodrom za pola miliona putnika godišnje\nNiške Vesti 28. oktobra 2016.\nDo kraja godine JP Aerodrom Niš dostaviće Ministarstvu građevinarstva, saobraćaja i infrastrukture projekat za rekonstrukciju aerodromske zgrade, kako bi vazdušna luka mogla da opslužuje pola miliona putnika godišnje. Nakon rekonstrukcije terminala niški aerodrom će moći da prihvati i najmanje 5.000 tona robe, rekao je direktor ovog preduzeća, Vladica Đurđanović.\nĐurđanović je rekao da planirana ulaganja Srbije u opremu i proširenje kapaciteta aerodroma Konstantin Veliki iznose 6,5 miliona evra, s tim što će u narednoj godini izdvajanja iznositi 2,5 miliona.\n„U narednih šest meseci nabavićemo novu opremu za opsluživanje putnika i povećanje bezbednosti na aerodromu, a do kraja 2017. godine biće nabavljen sistem ALS koji omogućava sletanje i poletanje aviona i pri smanjenoj vidljivosti“, rekao je Đurđanović na konferenciji za medije avio kompanije Ryanair.\nMenadžerka irske kompanije Ryanair Kjara Ravara najavila je da će avioni te kompanije 30. oktobra početi da lete na relaciji Niš-Dizeldorf, a potom i do Bratislave i Milana (Bergama). Ona je podsetila da od nedavno Ryanair leti iz Niša do Berlina.\n„Ove nove linije na kojima ćemo leteti u predstojećem zimskom periodu biće nastavljene i tokom letnjeg reda letnja. Na svim relacijama naši avioni leteće dva puta nedeljno, kojima će se prevesti još 120.000 putnika i podržati 90 radnih mesta. Da bismo proslavili objavu letnjeg rasporeda letenja za 2017.godinu , obezbedili smo mogućnost kupovine sedišta iz Niša po ceni od samo 4.99 evra, za kupovinu do 31.oktobr , a za period putovanja u novembru”, istakla je Ravara.\nNedavno je sa niškog aerodroma uspostavljena i redovna kargo linija Niš-Istanbul.\n„Saradnja sa ovom kompanijom od izuzetnog značaja za grad i uopšte za razvoj niškog aerodroma, koji kreće ka putu samoodrživosti. Aerodrom može i želi da funkcioniše još bolje i Grad će, zajedno sa Republikom, učiniti sve da poboljša uslove rada novim ulaganjima, poput ulaganja u rekonstrukciju terminalne zgrade. Niš je destinacija sa velikim potencijalom i siguran sam da će u godini pred nama saradnja sa kompanjom „Rayanair” biti još bolja“, poručio je gradonačelnik Niša, Darko Bulatović.\nPodsetimo sa niškog aerodroma „Konstantin Veliki“ saobraćaju i avioni “WizzAir”-a ka Bazelu, Malmeu, Memingenu, Ajndhovenu i Dortmundu.\nOd ukupnog broja putnika koji su do sada leteli sa aerodroma 80% čine putnici iz Srbije, oko 7% putnika dolazi iz Makedonije i Bugarske, dok 15% čine inostrani turisti.\nAerodrom Konstantin Veliki Aerodrom Niš avionske karte letovi iz Niša Nove linije Rayanair


Jeftini letovi iz Moronija - Avio karte Moroni - eSky.rs\nAvio karte iz Moronija\nPretražite letove iz Moronija\nProverite najbolje prilike za letove iz Moronija\n✔ Postoje li posebne ponude za letove iz Moronija na eSky.rs?\n✔ Mogu li se pobrinuti za osiguranje prilikom rezervacije leta iz Moronija?\n✔ Ako rezervišem let iz Moronija, mogu li da rezervišem ujedno i smeštaj?\n✔ Koje avio-kompanije nude letove iz Moronija?\nBudite sigurni, da na eSky.rs ponuda letova iz Moronija uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije iz Moronija\nJeftini letovi do Komora Jeftini letovi iz Komora Jeftini letovi za Zaudzi Jeftini letovi iz Zaudzija Jeftini letovi za Manihi Jeftini letovi iz Manihija\nJeftini letovi do Tajlanda Jeftini letovi iz Tajlanda Jeftini letovi do Dubai Bus Station Jeftini letovi od Dubai Bus Station


LSV | Demokratsko društvo zahteva nezavisnu instituciju Poverenika\nNovi Sad, 19. jun 2019 - Od kako je u decembru 2018. godine istekao mandat prethodnom Povereniku za informacije od javnog značaja i zaštitu podataka o ličnosti, ne da nije izabran novi, nego do skoro nije pokrenuta procedura izbora novog od strane Odbora za kulturu i informisanje Narodne skupštine Republike Srbije. Zbog toga Liga socijaldemokrata Vojvodine insistira na pokretanju postupka kojim se posledično garantuje i kontrola rada institucija, kroz instituciju Poverenika i rad njegove kancelarije.\nNa inicijativu preko 70 organizacija civilnog društva koji su predložili pokretanje ovog postupka, Odbor je odbio da razmatra predlog na sednici u novembru prošle godine, budući da je za njega glasalo svega pet od 13 članova Odbora. Preostali se nisu izjašnjavali ni za ni protiv, jednostavno - nisu glasali.\nLiga socijaldemokrata Vojvodine smatra da je važno podržati izbor kandidata ili kandidatkinje koji nije povezan, odnosno povezana sa političkim strankama. Neophodno je da kandidat ima relevantno stručno znanje i iskustvo u oblasti zaštite podataka o ličnosti i pristupa informacijama od javnog značaja. Potrebno je da to bude osoba sa integritetom neophodnim za obavljanje kontrole i nadzora rada drugih državnih organa.\nProces izbora Poverenika mora biti javan, otvoren za sve građane i građanke i organizacije, kao i da Odbor za kulturu i informisanje osigura fer uslove za takmičenje.\nJedan od važnih preduslova koji će Liga socijaldemokrata Vojvodine podržati kod kandidata, jeste iskustvo saradnje sa civilnim sektorom, što je znak vraćanja poverenja u politički sistem, kroz uključivanje građana i građanki. U cilju osnaživanja nezavisnih institucija, partijski interesi moraju pasti u drugi plan, zbog čega ćemo podržati ideju o izboru jednog kandidata u izboru Poverenika za informacije od javnog značaja i zaštitu podataka o ličnosti.


Nemačka vlada prodaje četvrtinu svog udela u Lufthanzi › Made-in-Germany.rs\nNemačka vlada najavljuje da će narednih nedelja prodati oko četvrtinu svog 20-procentnog udela u nacionalnom avioprevozniku Lufthanzi, saopštila je nemačka finansijska agencija, pozivajući se na pozitivna poslovna kretanja te kompanije, javlja agencija Rojters.\nNakon ove vesti akcije Lufthanze su na jučerašnjem trgovanju pale za čak 4,9 posto na 8,81 euro. Država je vlasnički udeo od 20 procenata stekla za 300 miliona eura u okviru spasilačkog paketa finansijske pomoći avio-kompaniji, koju je, zajedno sa celim vazduhoplovnim sektorom u svetu, pogodila ekonomska kriza nastala usled virusne pandemije.\nLufthanza je tada dobila paket finansijske podrške od 9 milijardi eura iz nemačkog Fonda za stabilizaciju privrede (WSF), osnovanog kako bi se kompanijama pomoglo da prebrode posledice ekonomske krize. Iz WSF-a su ranije najavili da će pre kraja 2023. godine prodati ceo svoj udeo u Lufthanzi, koji trenutno vredi više od jedne milijarde eura.\nNajveća nemačka avio-kompanija planira da emituje nove akcije, verovatno pre parlamentarnih izbora 26. septembra, što bi joj omogućilo da povrati novac dobijen u okviru iz paketa spasilačke pomoći poreskim obveznicima. Potencijalno povećanje kapitala kompanije u iznosu do 5,5 milijardi eura već su odobrili i akcionari.


Julia Taft: Balkan prolazi kroz ozbiljnu političku revoluciju\nBalkan prolazi kroz ozbiljnu političku revoluciju - nakon oružanih sukoba u devedesetim, kaže JuliaTaft, nekadašnji američki diplomat. Mnoge izbjeglice su se vratile svojim domovima i sada sve aktivnije učestvuju u političkim procesima.\nNekada visoko rangirana američka zvaničnica, zadužena za izbjeglička pitanja, Julia Taft naglašava da je ono što se u BiH dešavalo u protekloj deceniji čini optimističnom u pogledu budućnosti cijelog Balkana. Brojne izbjeglice su se vratile i sada su aktivni učesnici ukupnog političkog procesa:\n”Mislim da je najvažnije da se ljudi vraćaju, masovno i slobodno, svojim kućama i da se rješavaju važna za njih pitanja - vlasništvo nad kućama, zemljom, zatim poslovi. Posebno sam bila zadovoljna kad sam vidjela toliko poslovnih projekata u BiH u kojima rade uposlenici različitih nacionalnosti - Hrvati, Bošnjaci, Srbi.“\nGospodja Taft kaže da civilni angažman i ekonomska sigurnost nekadašnjih izbjeglica može poslužiti kao sredstvo za dalju obnovu bosansko-hercegovačkog društva.\n”Meni to ovako izgleda: Ti su se ljudi borili jedni protiv drugih, imali brojna neslaganja u političkom ili kulturnom domenu - ali kad njihov život i dobro njihovih porodica zavisi od toga da li imaju posao, onda svako od njih može raditi sa svakim drugim. Kad počnu da rade zajedno - stvaraće se nova prijateljstva i suglasja.“\nJulia Taft, nekadašnja pomoćnica američkog državnog sekretara i, sve do nedavno, visoko rangirana zvaničnica pri UN-ovom Programu za Razvoj, kaže da su posljeratna obnova i povratak izbjeglih -veoma tijesno vezani. Ratom razorena zemlja mora ponovo uspostaviti ekonomske, političke i pravosudne sisteme - prije nego što izbjeglice ponovo nadju stabilnost u sopstvenim društvima. Premda su Dejtonskim sporazumom 1995. okončani oružani sukobi, BiH je na put potpune i istinske reintegracije vraća jedino povratkom izbjeglih i raseljenih lica.\nInače, prema podacima UNHCR-a od 1996. u Bosnu i Hercegovinu se vratilo oko 585 hiljada ljudi.


Učiteljica dobila otkaz jer nije htela da se vakciniše | Info | EX YU\n27. oktobar, 18:34\nUČITELJICA ANTIVAKSERKA DOBILA OTKAZ: Odbila vakcinaciju, a potom i da se testira na koronu 18 Podeli Podeli na facebook Podeli na twitter Podeli na viber Pošalji na mail\nKako su u objavili slovenački mediji, njoj je od početka školske godine bilo privremeno zabranjen rad jer je odbijala nedeljni test i nošenje masku u razredu, na šta ju je obavezivala odluka ministarstva obrazovanja. Na rešenje o prestanku radnog odnosa postoji pravo žalbe u roku dve nedelje. Mediji prenose da je ta učiteljica aktivno delovala u antivakserskoj grupi koja je nedavno upala u studio informativnog programa, tražeći da se prestane s "propagandom" vladine kampanje za vakcinaciju, a u videu na Fejsbuku nagovarala je roditelje da ne šalju decu u "režimsku i fašističku školu".\nDirektorka škole Katja Pregl izjavila je za mariborski list "Večer" da joj je otkaz uručen zbog kršenja radnih obaveza budući jer je odbijala da nosi masku u zatvorenom prostoru, kao i da nije ispunjavala tzv. PVT uslov (preboleli, vakcinisani, testirani) koji je obaveza za zaposlene u školi.\nSlovenački ministar zdravstva Janez Poklukar izjavio je dana s da PVT uslov već "daje rezultat" jer je poslednjih dana broj novozaraženih u stagnaciji. On je najavio da će zaoštreni PV uslov (samo preboleli i vakcinisani), koji se od 1. septembra primenjuje na državnu upravu, biti proširen na sve ako epidemiološki brojevi, kao i broj hospitalizovanih, nastave da rastu.\nZaposleni u užem delu državne uprave moraju se, ako nisu preboleli kovid-19 u poslednjih šest meseci, obavezno vakcinisati prvom dozom vakcine do prvog oktobra a drugom najkasnije do 1. novembra. Ako to ne učine neće moći da rade u službenim prostorijama, osim ako je tehnički i u skladu s njihovim radnim mestom moguće da rade od kuće, odnosno onlajn.\nProtiv te odluke vlade protestvovalo je više sindikata zaposlenih u državnoj upravi, a ustavnom je sudu je podneto više od 200 predloga da se vladina mera proglasi neustavnom, prenose slovenački mediji.


Nemačka sve vreme zarađuje na Grčkoj krizi! › Made-in-Germany.rs\nNemačka koja uporno brani bezkompromisan stav prema dužničkoj krizi u Grčkoj, uspela je da od krize u toj zemlji „debelo“ profitira i zaradi čak 100 milijardi eura, pokazuje istraživanje „Lajbnic“ instituta za ekonomske studije, a prenosi agencija „Frans pres“.\nPomenuti iznos profita ostvaren je kao Nemačka ušteda po osnovu nižih kamata na hartije od vrednosti, koje je vlada u Berlinu emitovala u vreme kada su one bile veoma tražene, jer su ih strani investitori smatrali za sigurne.\n“ Nemačka je očigledno imala koristi od grčke krize, jer je ovakva ušteda veća od troškova krize u Grčkoj“, navodi se u rezultatima istraživanja ovog privatnog, neprofitnog instituta, i dodaje da se „investitori, kada su suočeni sa krizom, uvek tradicionalno okreću sigurnom utočištu za svoj novac“.\n„Svaki put kada su finansijska tržišta u proteklim godinama bila suočena sa lošim vestima iz Grčke, kamatne stope na obveznice nemačke vlade su padale, a svaki put kada bi bila objavljena dobra vest, prinosi su rasli. Obveznice i drugih zemalja, kao što su SAD, Francuska i Holandija, takođe su imale dobit od grčke krize, ali u znatno manjem obimu“, objašnjava Institut „Lajbnic“.\n„Frans pres“ podseća da je Nemačka zahtevala fiskalnu disciplinu i stroge ekonomske reforme u Grčkoj u zamenu za dodelu paketa dodatne pomoći od strane međunarodnih kreditora.


Bela kuća obelodanila sadržaj još jednog razgovora Trampa i Zelenskog\nM. P. 16. novembra 2019. 05:15\nBela kuća je objavila memorandum s prepričanim sadržajem telefonskog razgovora američkog predsednika Donalda Trampa i ukrajinskog predsednika Vladimira Zelenskog, održanog u aprilu.\nPredsednik Donald Tramp nije se osvrtao na politička pitanja, nego je čestitao Zelenskom na izbornoj pobedi i razgovarao s njim o mogućnosti da dođe na inauguraciju. Predsednik SAD je, takođe, pozvao ukrajinskog kolegu da poseti Belu kuću, sledi iz memoranduma.\n„Imaćemo o mnogo čemu da razgovaramo, ali mi smo uvek s vama“, rekao je Tramp Zelenskom.\nAmerički predsednik je pobedu svog ukrajinskog kolege na izborima uporedio sa sopstvenom pobedom, sledi iz memoranduma.\n„Mislim da ćete se odlično snaći. Imam mnogo prijatelja u Ukrajini, koji Vas znaju i kojima se dopadate. Oni su, čini mi se, iskreno, očekivali da ćete pobediti. Mislim da sam na neki način i ja učinio nešto slično“, naveo je Tramp.\nZelenski je Trampu rekao da zna koliko je zauzet poslom, ali da bi bilo veoma lepo ako bi mogao da dođe na njegovo polaganje predsedničke zakletve. Američki predsednik mu je obećao da će razmisliti o tome, kao i da će poslati makar jednog ili nekoliko svojih visokorangiranih predstavnika na inauguraciju.\nIncident u Beloj kući, Bajdenov pas napao obezbeđenje (foto)\nU dokumentu se navodi da to nije doslovno prepričan razgovor, nego da je reč o „beleškama i sećanjima“ zaposlenih iz Saveta za nacionalnu bezbednost, odnosno da je to memorandum, a ne precizan transkript razgovora.\nTramp i Zelenski su razgovarali 21. aprila. Prema nekim navodima, američki predsednik je s ukrajinskim kolegom razgovarao iz svog aviona „Er fors van“.\nTelefonski razgovor ukrajinskog i američkog predsednika, održan u julu, našao se u središtu skandala, koji je doveo do toga da američke demokrate u Kongresu pokrenu proceduru impičmenta Trampa.\nDemokrate tvrde da je Tramp vršio pritisak na predsednika Ukrajine Vladimira Zelenskog, zahtevajući, zarad sopstvenih političkih ciljeva, istragu protiv Džoa Bajdena. Bivši potpredsednik SAD je izdejstvovao da bude smenjen glavni tužilac Ukrajine Viktor Šokin. On je do smenjivanja vodio slučaj protiv kompanije „Burizma“, u čijem je savetu direktora radio Bajdenov sin Hanter.\nTramp je objavio transkript razgovora sa Zelenskim, iz kog sledi da je zaista tražio od predsednika Ukrajine da prouči Bajdenov slučaj. Tramp je saopštio da nije učinio ništa protivzakonito i da je samo ispunjavao svoju dužnost da se bori protiv korupcije.\nĐer: Uhapseni Hrvati među najtrazenijim evropskim beguncima\nRusija upozorava NATO oko clanstva Ukrajine u Alijansi\nBelgija: Preti novi talas uprkos visokoj vakcinaciji\nAustrijski učenici oborili svetski rekord u brzini zamene…\nKomunistima u Gracu Tito uzor


Gambija - Jeftini lokalni letovi - Rezervacija lokalnih letova - eSky.ba\nLokalni letovi - Gambija\nProvjerite najbolje ponude letova - Gambija\n✔ Postoje li posebne ponude za letove iz Gambije za Gambiju na eSky.ba?\n✔ Mogu li se pobrinuti za osiguranje prilikom rezervacije leta iz Gambije za Gambiju?\n✔ Ako rezerviram let iz Gambije za Gambiju, mogu li rezervirati ujedno i smještaj?\n✔ Koje avio-kompanije nude letove iz Gambije za Gambiju?\nBudite sigurni, da na eSky.ba ponuda letova iz Gambije za Gambiju uključuje ne samo niskotarifne avio-kompanije, već i one koje su specijalizirane za visoki standard.\nPopularni gradovi Jeftini letovi iz Banjula\nPopularni aerodromi: Jeftini letovi od Banjul Yundum


Jelena Radivojević | 04. jun 2019.\nAdvokatski pripravnik iz kancelarije koja zastupa Popovića danas je na sudu rekao da Popović nije došao jer je prethodne nedelje podneo predlog da povuče tužbe protiv KRIK-a. Pripravnik je rekao da je „imao informaciju da je bilo nekog dogovora i da će biti prihvaćeno povlačenje tužbe“.\nKRIK, međutim, nije prihvatio ovaj predlog jer je u njemu Popović istakao da će ponovo tužiti organizaciju kada prestane da obavlja ministarsku funkciju. KRIK-ova advokatica Kruna Savović tražila je da se suđenje nastavi jer su sudu dostavljeni svi dokazi koji potvrđuju istinitost istraživanja o Popovićevoj imovini i poslovima.\nSudija je odbila Popovićev predlog i nakon saslušanja urednika KRIK-a Stevana Dojčinovića zvanično je okončala suđenje. Očekuje se presuda koja će pismenim putem biti dostavljena učesnicima u postupku.\nDojčinović: Ministar pola godine nije odgovarao na pitanja KRIK-a\nDojčinović je govorio o načinu istraživanja i proveravanju informacija tokom novinarskog rada.\nObjasnio je da je iz advokatske kancelarije za osnivanje of-šor kompanija „Appleby“ procurila dokumentacija i da je data Međunarodnom konzorcijumu istraživačkih novinara (ICIJ), koji su dalje pozivali partnere da učestvuju u projeku nazvanom „Rajski papiri“ – među kojima i KRIK.\nNovinari KRIK-a utvrdili su tada da ministar Popović poseduje mrežu of-šor firmi, poslove i imovinu vrednu više od 100 miliona dolara, kao i da porez plaća u Švajcarskoj gde ima prebivalište.\nSve podatke koji su se pojavili u projektu „Rajski papiri“ novinari su dodatno proverili, pa su tako skupili dokumenta iz srpskog, kiparskog i ruskog poslovnog registra, kao i dokumentaciju sa Britanskih Devičanskih Ostrva i iz Švajcarske. Sva ova dokumenta su dostavljena sudu, a KRIK-ovu priču dodatno je potvrdila dokumentacija koju je sudu dostavila Agencija za borbu protiv korupcije.\nDojčinović je objasnio da su novinari stupili u kontakt sa Popovićevim šefom kabineta čak pola godine pre obajvljivanja priče, a da su mu na kraju poslali i konkretna pitanja na koja nikada nije odgovorio.\nOn je objasnio da je najpre objavljena najava istraživanja „Rajski papiri“, u kojoj je pomenut i ministar Popović, da bi tek nakon nekoliko dana objavljeno celo istraživanje.\nPopović je u međuvremenu dao izjavu za Radio-televiziju Srbije i izdao saopštenje na sajtu stranke demantujući da je vlasnik of-šor firmi i navodeći da ništa što je objavljeno nije istina već da je u pitanju kampanja protiv njega. Kao odgovor na ove Popovićeve tvrdnje, KRIK je objavio tekst „Rajski papiri nisu napad na Popovića već međunarodni projekat“ zbog kog se vodi konkretno ovaj postupak.\nNa pitanje Popovićevog advokata, Dojčinović je objasnio da posedovanje of-šor kompanija nije protivzakonito, već da je pitanje morala – takve firme uglavnom služe ili da se nešto prikrije ili da njihovi vlasnici izbegnu plaćanje poreza u zemlji gde žive. Dodao je da su desetine političara širom sveta podnosili ostavke zbog sličnih otkrića u sklopu „Rajskih papira“.\nPopović osim ovog vodi još tri postupka protiv KRIK-a, sva zbog informacija objavljenih u sklopu „Rajskih papira“.\nUprkos pritiscima, novinari su nastavili da istražuju Popovićeve poslove i tako u februaru objavili priču o tome kako je, u vreme dok je bio narodni poslanik, Popović privatizovao i doveo do propasti fabriku „Minel Transformatori“. Iako Agencija za borbu protiv korupcije insistira da se ovaj slučaj razreši još od kada su radnici fabrike 2012. godine podneli krivične prijave protiv Popovića, tužilaštvo i dalje nije otvorilo istragu.\n← UNS: Marko Bastać da se pristojno ophodi prema novinarima\nIz budžeta, s ljubavlju: Promociju funkcionera u Boru ponovo plaćaju građani →


PROBOSANSKE SNAGE ZAJEDNO: Utvrđeni osnovni principi u procesu izborne reforme @ StartBiH.ba\nDokument su načelno podržali SDA, DF i SDP. Zajednička izjava će biti ponuđena i SBB-u, Našoj stranci, A-SDA-u, PDA-u i NB-u, odnosno svim probosanskim političkim partijama koje imaju svoje zastupnike u Parlamentarnoj skupštini Bosne i Hercegovine.\nPrema informacijama portala "Istraga", Kolegij SDA bi ovaj dokumet trebao razmatrati na sjednici Kolegija ove sedmice, dok bi rukovodstvo SDP-a odluku o potpisivanju trebalo donijeti na sjednici Glavnog odbora koja je zakazana za srijedu. Rukovostvo DF-a je, kako saznajemo, već dalo saglasnost Željku Komšiću da potpiše ovaj dokument.\nPročitajte cijeli sadržaj dokumenta u nastavku:


Svet Archives - Stranica 40 od 112 - Televizija Kopernikus TV K::CN\nPapa će danas ugostiti 4 hiljade beskućnika\nPoglavar Rimokatoličke crkve papa Franja služiće danas misu posvećenu Medjunarodnom danu siromašnih, a posle mise ugostiće 4.000 beskućnika. Papa će danas organizovati na trgu Svetog Petra besplatan medicinski\nBroj mrtvih u poplavi u Grčkoj porastao na 19\nGrčke vlasti su saopštile da su pronađena tela još tri žrtve poplave koja je pogodila zapadna predgradja Atine, pa je broj stradalih porastao na 19.Vatrogasna služba je navela\nU poplavi izazvanoj jakom kišom u predgrađima Atine stradalo je najmanje 15 ljudi. Poplava je počela juče ujutru i od tada broj mrtvih neprestano raste. Predveče su vatrogasci\nNajmanje 207 osoba je poginula, a preko 1.700 povređeno u snažnom zemljotresu koji je pogodio oblast na iransko-iračkoj granici u iranskoj provinciji Kermanšah. Zamenik guvernera provincije Modžtaba Nikerdar\nNišta od sastanka Putina i Trampa\nPredsednik SAD Donald Tramp neće se sastati na marginama azijsko-pacifičkog samita u Vijetnamu sa ruskim liderom Vladimirom Putinom, saopštila je Bela kuća. Dvojica lidera nalaze se u Hanoju,\nMakron svečano otvorio muzej Luvr u Abu Dabiju\nFrancuski predsednik Emanuel Makron svečano je sinoć, deset godina posle pokretanja projekta, otvorio muzej Luvr u gradu Abu Dabiju, prvi univerzalni muzej u svetu koji nosi poruku tolerancije.\nDečak leptir operisan, dobio potpuno novu kožu\nDoktori dečaka koji živi u Nemačkoj i boluje od bulozne epidermolize, teške bolesti kože opasne po život, izjavili su da su eksperimentalnom genskom terapijom uspeli da mu stvore\nPristalice nezavisnosti Katalonije danas su organizovale generalni štrajk u tom regionu, protestvujući protiv hapšenja katalonskog lidera Karlesa Puđdemona i drugih članova katalonske vlade. Štrajkači su blokirali puteve i\nTramp proglasio 8. novembar Danom žrtava komunizma\nPovodom 100-godišnjice Oktobarske revolucije u Rusiji, predsednik SAD Donald Tramp proglasio je današnji dan „danom žrtava komunizma“. „U prethodnih 100 godina, komunistički totalitarni režimi širom sveta ubili su\nKabul: Napad na televizijsku stanicu\nTri napadača, među kojima i jedan bombaš samoubica, napali su televizijsku stanicu Šamšad u Kabulu, izjavio je policijski zvaničnik Jan Aga. Policijski zvaničnik Jan Aga je rekao da\nNovije 1 … 38 39 40 41 42 … 112 Starije\nKejn spasao Englesku u nadoknadi vremena\nKlipersi i Teodosić raskidaju saradnju?\nBelgija u nastavku preslišala Panamu\nGrankvist sa penala za pobedu Šveđana\nHitna: Dvoje upucano, nađen tinejdžer u teškom stanju\nSanacija sportskih terena u Nišu\nPromena transpondera za Kopernikus kanale\nReprezentativac Švedske u Nišu pomaže razvoj sporta za osobe sa invalididetom\nPrva personalizovana proteza za pse


o predlogu smene leposavića\nAnđela Popović\t 06.04.2021. 19:51h\nSlučaj ministra Vladimira Leposavića je još jedan pokazatelj da su Zdravko Krivokapić i njegova vlada sposobni samo da proizvode krize, kaže direktor podgoričkog Društva za istraživanje politike i političke teorije Vladimir Pavićević povodom inicijative crnogorskog premijera za smenu ministra pravde, ljudskih i manjinskih prava zbog izjave o Srebrenici.\nPavićević za Tanjug kaže da je Krivokapić od početka mandata u mnogim postupcima pokazivao politiku potpune dezorijentisanosti koja je, kako kaže, mimo političke logike i stabilizacije prilika u Crnoj Gori, a predlog za smenu ministra Leposavića vidi kao rezultat nerazumevanja politike, neznanja i dezorijentisanosti aktuelnog premijera.\n''Ključna reč za definisanje njegovog delovanja u ova četiri meseca je nesposobnost i krize koje odražavaju njegovu nesposobnost'', kaže Pavićević.\nPrema njegovoj oceni, Krivokapić je ostao bez ikakvog autoriteta i političke težine, a sadašnja kriza može da se reši njegovom ostavkom, dok vladu, kako kaže, treba da preuzme sadašnji vicepremijer Dritan Abazović i da u nju uđu ''politički autoriteti'' iz Demokratskog fronta.\n''Da se Krivokapić pomeri sa mesta predsednika vlade jer je pokazao da je nesposoban, a da Abazović, koji je ipak pokazao jednu odvažnost, odlučnost i snalažljivost, preuzme vladu i da se konačno normalizuje stanje i stabilizuju političke prilike u Crnoj Gori'', navodi Pavićević.\nPrema njegovoj oceni, neizvesno je da li će Skupština Crne Gore smeniti Leposavića ili ne, a ključnim pitanjem smatra ponašanje Krivokapića i posledice njegovog delovanja.\n''Jedino DPS Mila Đukanovića ima ogromno interesovanje da Krivokapić nastavi da radi kao što je do sada, u DPS se sada naslađuju i zato treba da se prekine sa tom praksom'', ističe Pavićević.\nDodaje da je Krivokapić pokazao da nije bio pravi izbor za premijera, imajući u vidu da je vlast smenjena posle 30 godina i da je najozbiljnije trebalo pristupiti promenama.\n''Umesto ozbiljnog pristupa, Krivokapić se ponašao kao neko ko nema pojma šta ga je snašlo i gde se nalazi. To mora da se menja, ako nova vlast hoće da napravi neki rezultat'', zaključuje Pavićević.\nKurir.rs / Tanjug, Foto: Privatna arhiva, EPA / Boris Pejović\nNOVI PROTESTI ISPRED VLADE CRNE GORE Masa poručila Krivokapiću i Bečiću: Izdali ste Kosovo i Srbiju (FOTO)\nZdravko KrivokapicVladimir PavicevicVladimir Leposavicsmena ministra


Bulatović: Bolje vreme za Nišlije, više radnih mesta\nPočetak/Društvo/Bulatović: Bolje vreme za Nišlije, više radnih mesta\nNiške Vesti 26. februara 2017.\n2 hiljade Nišlija zaposlilo se u turskoj fabrici „Aster tekstil“, a u naredne dve godine u „Džonsonu“ i „Leoniju“ radno mesto će naći još oko 4 hiljade sugrađana, i to je najbolje što se desilo Nišu u prethodnih nekoliko decenija, rekao je za Tanjug gradonačelnik Niša Darko Bulatović.\n„Investicije su vredne desetine miliona evra. Imamo razloga da se radujemo, dolazi novo vreme, kada se brine o ljudima, o njihovom zaposljavanju“, rekao je Darko Bulatović za Tanjug.\nPrvi čovek Niša istakao je da je u poslednjih godinu dana nezaposlenost u tom gradu manja za pet odsto, a broj onih koji su na evidenciji Nacionalne službe za zapošljavanje prvi put ispod 30 hiljada ljudi.\nOčekuje da će, uz nove investicije, taj broj u narednom periodu biti daleko manji. Da podsetimo, novi pogon Leonija biće otvoren do kraja jula, a u njemu se očekuje zaposlenje za 2200 radnika.\nNavodeći da će se graditi tri nove fabrike, Bulatović ističe da bez podrške vlade s premijerom Aleksandrom Vučićem na čelu i Razvojne agencije Srbije, grad ne bi mogao mnogo da učini u tom smislu, prenosi Tanjug.\n„Nikada država nije više ulagala nego što danas ulaže u Niš i jug Srbije uopšte“, tvrdi gradonačelnik.\nIstiče da se radi i na drugim projektima, a najznačajnije je, dodaje, stvaranje uslova da može da se gradi.\n„Prenamenili smo 230 hektara zemljišta i stvorili uslove da možemo da prihvatimo sve investicije koje država bude opredelila za ovaj region“, rekao je Bulatović.\n„To je najbolje što je moglo da nam se desi poslednjih decenija, da gradimo fabrike, da zapošljavamo ljude, povećavamo standard“, dodaje Bulatović.\nBulatović ukazuje da se stvaraju uslovi i za izgradnju Naučno-tehnološkog parka, jer sve te investicije koje dolaze u Niš imaju svoje razvojne programe.\nKaže da Niš, koji je nekada bio poznat kao grad elektronike, ima potencijale u tom smislu, a da su napredne tehnologije važne za razvoj celokupne zajednice.\n„Preko 3.000 angažovanih u IT sektoru, blizu 200 malih i srednjih preduzeća i profit od preko 35 miliona evra na godišnjem nivou nas obavezuje da valorizujemo potencijale grada“, istakao je gradonačelnik.\nGovoreći o budžetu grada, Bulatović navodi da je on za 25 odsto manji nego prethodne godine i iznosi 9,9 milijardi dinara, ali ističe da će se kapitalni projekti i podrška republičkim projektima nastaviti.\nBulatović podseća da je počela izgradnja Kliničkog centra, najmodernijeg na Balkanu, a završetak radova se očekuje u naredna dva meseca. Do tada će, kaže, biti nabavljena oprema, a završiće se i građevinski radovi.\nVrednost tog projekta je 40 miliona evra, ali najvažnije je što će se, dodaje on, pružati najviše stepen zdravstvene zaštite građanima tog dela Srbije i šire.\nZa Nišlije je, kaže, važna i izgradnja železničke zaobilaznice, za koju je grad izdvojio više desetina miliona evra za preparcelaciju, a država je obezbedila oko 15 miliona evra za eksproprijaciju zemljišta.\nUkupna vrednost projekta je oko 90 miliona evra.\nBulatović najavljuje i da će grad uložiti 35 miliona evra u niški aerodrom „Konstantin Veliki“, za rekonstrukciju postojeće terminalne zgrade, za opremu i za izgradnju novih šaltera.\nU planu je, navodi, i rekonstrukcija kompleksa na Bubnju.\n„Kada je u pitanju Tvrđava, od Republike smo dobili 85 miliona dinara za dva projekta, i to oko 25 miliona dinara za sređivanje pozornice, dok će se ostatak iskoristiti za osvetljenje, parterno uređenje, izgradnju igrališta u rovovima…Imamo rok od devet meseci da to završimo“, rekao je Bulatović.\nTo bi moglo da poveća broj stranih turista, posebno ako se ima u vidu i „izmeštanje“ iz glavnog grada događaja poput Kupa Radivoja Koraća, Dejvis kupa, finala vaterpola i značajnih koncerata, što je već povećalo broj turista za više od 20 odsto.\n„Verujem da će narednih godina to biti i značajnije“, zaključio je gradončelnik Niša, a prenosi Tanjug.\nAster tekstil Gradonačelnik Darko Bulatović investicije Leoni Niš nova radna mesta\nMarko Nikolić osvojio Kuvajt! Kao glavni glumac snimio reklamu za najveći „airshow“ na bliskom istoku (FOTO+VIDEO)\nPoslovi Infostud – ponuda poslova u Nišu


493 ratara u trci za podsticaje - Akta.ba\n02.08.2021. 08:35 / Izvor: Nezavisne novine\nNa javni poziv za subvencije i premije namijenjene za sufinansiranje projekata i mjera u poljoprivrednoj proizvodnji prijavila su se 493 poljoprivrednika, a za ovu namjenu u budžetu grada Banja Luka predviđeno je 935.100 KM.\nKako su iz Centra za razvoj poljoprivrede i sela potvrdili za "Nezavisne", prema njihovim kalkulacijama, zahtijevani iznos, na osnovu prijava, iznosi 1.208.351,80 KM, što je više za oko 273.000 KM nego što je predviđeno budžetom grada.\n"Ako uporedimo broj prijavljenih kandidata u ovoj godini sa prethodnim godinama, primjećujemo određeno povećanje broja prijavljenih poljoprivrednih proizvođača", kazali su iz Centra za razvoj poljoprivrede i sela.\n"Prošle godine imali smo maksimalan broj prijavljenih kandidata, gdje su u skladu sa situacijom i uslovima pandemije uslijedile izmjene programa raspodjele sredstava i donošenje novog pravilnika kao odgovor na vanredne mjere i podrške povrtarskoj proizvodnji", rekli su iz ovog centra.\n"Za sufinansiranje nabavke sortnog sjemena prijavilo se 148 poljoprivrednika, a za sufinansiranje nabavke nove poljoprivredne mehanizacije prijavilo ih se 108", kazali su iz ovog centra.\nNjih 11, kako navode, prijavilo se za sufinansiranje troškova kontrole kvaliteta, brendiranje, deklarisanje i sertifikaciju proizvoda za ugovoreni plasman u "Krajiškoj kući", a jedno za sufinansiranje izgradnje objekata i nabavke opreme u proizvodnji gljiva.\nSvake godine raspisuje se javni poziv koji traje mjesec dana, na koji se mogu prijaviti svi zainteresovani, registrovani poljoprivredni proizvođači sa teritorije Banjaluke.\nVase Pelagića broj 26 78000 Banja Luka


Landsberg uz zvuk sirene doneo pobedu Makabiju\nKošarkaši Makabija pobedili su u utorak uveče u Istanbulu Fenerbahče sa 81:79 (15:25, 23:16, 18:18, 25:20) u 27. kolu Evrolige, a junak trijumfa bio je Silven Landsberg koji je uz zvuk sirene poentirao za dva i tako svom timu doneo 10. pobedu u najjačem evropskom takmičenju.\nKošarkaš Viktor Rud je ukrao loptu Bobiju Diksonu pet sekundi pre kraja i proigrao Landsberga, koji je istrčao kontru i s poludistance šutirao za dva, a lopta je triput pre ulaska u koš odskočila o obruč.\nLandsberg je ujedno bio i najefikasniji igrač sa 22 poena, dok je Dajmon Simpson dodao 14, uz 12 skokova, a Džo Aleksander postigao je 13.\nU ekipi Fenerbahčea najefikasniji bio je Melih Mahmutoglu sa 15 poena, 13 je postigoa Ekpe Judo, dok je 11 dodao Bobi Dikson. Srpski košarkaš Nikola Kalinić je za 22 minuta na parketu postigao šest poena, uz četiri skoka, dve asistencije i jednu ukradenu loptu.\nFenerbahče je dobro počeo utakmicu, posle prve četvrtine imao je prednost od 10 razlike, ali tim Željka Obradovića nije uspevao da se „odlepi“. Makabi je do poluvremena uspeo da se primakne na tri poena zaostatka, da bi početkom treće četvrtine stigao do preokreta.\nU poslednjoj deonici ekipe su se smenjivale u vodjstvu, da bi Makabi u finišu iskoristio seriju grešaka Fenera i na kraju uz zvuk sirene došao do pobede.\nFener tako nije uspeo da osigura plasman u Top 8 Evrolige, pošto je ostao na 17. pobeda, a uz to ima i 10 poraza, dok je Makabi 10. sa obrnutim skorom.


ODLOŽENA ODLUKA O DOKAPITALIZACIJI AGROBANKE\nAkcionari beogradske Agrobanke juče nisu razmatrali odluku o dokapitalizaciji banke zbog nepovoljnih uslova na finansijskom tržištu za prodaju akcija, rekao je Beti član Upravnog odbora Agrobanke Nikola Aranđelović. Na prethodnoj sednici Skupštine akcionara Agrobanke, 26. maja, na čijem dnevnom redu je bila odluka od povećanju kapitala za pet milijardi dinara, nije bilo kvoruma. Kako je bilo predloženo, dokapitalizacijom bi se kapital banke povećao na oko 22 milijarde dinara.\nNa Skupštini akcionara usvojen je izveštaj o rezultatima poslovanja u 2009. godini, planovi za ovu godinu, kao i odluka o izradi studije o opravdanosti osnivanja ili kupovine banke u Banjaluci. Agrobanka ove godine očekuje dobit od 1,75 milijardi dinara (oko 17 miliona evra), što je 42 odsto više nego u 2009. godini.\nPlanirano je da se bilansna aktiva Agrobanke koja je u 2009. godini iznosila 59 milijadi dinara, poveća na oko 70 milijardi dinara u ovoj godini, kao i da se obim odobrenih kredita poveća sa 36 na 44 milijarde dinara. Agrobanka je na kraju 2009. godine imala 5.467 akcionara, tržišna kapitalizacija banke bila je 66,4 milijarde dinara, a 18 najvećih akcionara imalo je oko 50 odsto akcijskog kapitala.\nNajveći akcionar Agrobanke je Republika Srbija sa 20 odsto kapitala.


Ukrajinski višecevni raketni bacač BM-21 "Grad" gađa položaj ruskih vojnika u blizini Luganska, u regionu Donbasa, 10. aprila 2022.\nUkrajinski predsjednik Volodimir Zelenski rekao je u ponedjeljak da su ruske snage počele "bitku za Donbas".\n"Možemo sada da kažemo da su ruske snage počele bitku za Donbas, za koju su se dugo pripremale", rekao je Zelenski u video obraćanju.\nVisoki ukrajinski bezbjednosni zvaničnik prethodno je u ponedjeljak rekao da je Rusija počela novu ofanzivu na istoku Ukrajine.\n"Jutros, duž gotovo cijele linije fronta regiona Donjeck, Lugansk i Harkov, okupatori su pokušali da probiju našu odbranu", naglasio je sekretar Savjeta za bezbjednost Oleksej Danilov.\n"Jutros su pokušali da započnu aktivnu fazu", dodao je Danilov.\nGuverner Lavova Maksim Kozjicki rekao da su izvršena četiri napada, tri na skladišta koja nije koristila vojska i jedan na automehaničarsku radnju. U drugom najvećem gradu, Harkovu, najmanje tri osobe stradale su u granatiranju, prenosi AP.\nRusko Ministarstvo odbrane saopštilo je u ponedjeljak da su ruske vazdušne snage izvele napad na logistički centar ukrajinske vojske blizu Lavova i uništile veliki broj stranog oružja koji je bio uskladišten u tom objektu, prenosi ruska agencija TASS. Iz Ministarstva je navedeno i da je uništen centar za popravku balističkih raketa Točka U u Dnjepru.\nVojni analitičari ocjenjuju da Rusija pojačava napade na fabrike oružja, željeznicu i drugu infrastrukturu širom Ukrajine da bi umanjila sposobnost zemlje da pruži otpor tokom velike kopnene ofanzive u Donbasu.\nIz Pentagona je saopšteno da je Rusija proteklih dana pojačala artiljerijske, kopnene borbene i druge kapacitete uoči nove ofanzive u Donbasu. Neimenovani visoki zvaničnik Pentagona rekao je da je broj borbenih jedinica, poznatih kao bataljonske taktičke grupe, u istočnoj i južnoj Ukrajini prošle nedjelje povećan sa 65 na 76.\nMada je teško predvidjeti u ovoj fazi rata, to bi moglo da doda od 50.000 do 60.000 ruskih trupa, prenosi AP.\nAmerički zvaničnik takođe je rekao da su četiri američka teretna aviona stigla u Evropu u nedjelju sa oružjem i drugim materijalom, što je dio pomoći od 800 miliona dolara koja je najavljena prošle nedjelje.


Američki kongresmen i senator traže da SAD izvrše pritisak na Srbiju zbog Kosova - Centar za evroatlantske studije - CEAS\nObjavio B92 14 april 2020 .\nOni su se složili da su takse koje je Kosovo uvelo na robu iz Srbije i koje su sada ukinute, pre svega nanele štetu kosovskim građanima, ali su dodali da to sredstvo koriste vlade širom sveta, a često i sama Trampova administracija.\nAmerički zakonodavci podsećaju da je 23. januara, američki ambasador u Nemačkoj i vršilac dužnosti direktora nacionalnih obaveštajnih službi Ričard Grenel koji je ujedno specijalni predsednikov izaslanik za pregovore Srbije i Kosova, pozvao Srbiju da zaustavi kampanju protiv priznanja nezavisnosti Kosova, a istovremeno Kosovo da ukine takse.\nOd tada, kako konstatuju američki zakonodavci, pritisak SAD na Srbiju po svemu sudeći je opao dok je pojačan pritisak na Kosovo.\n"Neravnoteža u odnosu Trampove administracije prema Beogradu i Prištini odvija se u kontekstu jačanja srpskih veza sa Moskvom i povećanog uvoza ruskog oružja. Te nabavke oružja od administracije zahtevaju uvođenje sankcija Srbiji po zakonu o suprostavljanju američkim neprijateljima kroz sankcije (CAATSA), koji je Kongres usvojio posle ruskog mešanja u izbore 2016", navode Engel i Menendez.\nOni traže od Pompea da ih obavestizbog čega administracija nije uvela sankcije niti izvršila pritisak na Srbiju da okonča svoje globalne aktivnosti protiv priznavanja nezavisnosti Kosova.\nU pismu sekretaru Pompeu, dvojica članova Kongresa konstatuju da svaki pokušaj da se pregovorima dođe do rešenja između Beograda i Prištine treba da se obavlja zajednički sa Briselom i drugim ključnim evropskim prestonicama jer su Srbija i Kosovo evropske zemlje sa krajnjom aspiracijom da se pridruže EU, a Kosovo se nada i budućem članstvu u NATO-u.


Sjajni ofanzivac je postigao gol, na njemu je napravljen penal, a imao je još nekoliko izuzetnih prilika, pa je postojala velika mogućnost da uveća svoj golgeterski učinak.\nEkipa iz Ljubljane koju sa klupe predvodi Marko Nikolić je povela golom Roka Kronavetera u 24. minutu. Na 2:0 povećao je Džulijus Vobaj u četvrtom minutu nastavka. U 62. minutu u kaznenom prostoru Rudara, Radovića obara Klemen Bolha i zbog toga dobija crveni karton. Precizan izvođač sa bele tačke bio je Kronaveter.\nSrpski fudbaler potvrdio je trijumf „zmajčeka“ u 88. minutu svojim drugim pogotkom u prolećnom delu sezone, a tačku na i stavio je Rikardo Alveš u poslednjim trenucima meča.\nOlimpija je upisala 16. pobedu ove sezone i na čelu Superlige Slovenije ima 54 boda, četiri više od prvog pratioca Maribora. S druge strane, Rudar ostaje u opasnoj zoni na pretposlednjoj 9. poziciji sa 25 bodova.\nRadovića i njegove saigrače naredna utakmica čeka 2. aprila, kada će Olimpija gostovati Krki.


Ministar spoljnih poslova Ivica Dačić izjavio je danas da za Srbiju nije od suštinske važnosti da broj zemalja koje su priznale samoproglašenu nezavisnost Kosova padne ispod 100, ali napominje da je spisak privremenih vlasti u Prištini sa 116 zemalja koje su priznale „nezavisnost“ u stvari „lažni spisak“.\nDačić u Surinamu: Hvala što ste povukli priznanje Kosova\nPrvi potpredsednik Vlade i ministar spoljnih poslova Republike Srbije Ivica Dačić zahvalio je, tokom posete Paramaribu, zvaničnicima Surinama na odluci o povlačenju priznanja jednostrano proglašene nezavisnosti Kosova.\nAmerički vojnici započeli su povlačenje iz Iraka, nakon što je poražen DAEŠ.\nMoldavija povukla ambasadora u Moskvi, predsednik Dodon: Ovo je provokacija\nMoldavija je pozvala na konsultacije ambasadora zemlje u Rusiji Andreja Negucu, navodi se u saopštenju moldavskog Ministarstva spoljnih poslova i evropskih integracija.\nNema novih priznanja Kosova poslednjih godina, a sa druge strane, imamo provlačenja priznanja, što stvara opšti utisak da se ta „nezavisnost“ nekako manje vrednuje sada, nego 2009. godine.


VIDEO: Haos u Hongkongu, policija upotrebila suzavac i vodene topove protiv hiljade demonstranata - Svet Vesti - Aktuelno|net\nVIDEO: Haos u Hongkongu, policija upotrebila suzavac i vodene topove protiv hiljade demonstranata\nHongkonška policija upotrebila je suzavac i vodene topove protiv hiljade demonstranata koji su se danas okupili ispred sedišta vlade da protestuju zbog spornog predloga zakona o ekstradiciji koji dozvoljava izručenja kopnenoj Kini.\nMasovne nasilne demonstracije u Hongkongu (VIDEO, FOTO)\nHongkonška policija upotrebila je suzavac i vodene topove protiv više hiljada demonstranata koji su se okupili ispred sedišta vlade da protestuju zbog spornog predloga zakona o ekstradiciji koji dozvoljava izručenja kopnenoj Kini.\nSuzavac i vodeni topovi protiv demonstranata u Hongkongu (VIDEO)\nHongkonška policija upotrebila je suzavac i vodene topove protiv hiljada demonstranata koji su se danas okupili ispred sedišta vlade da protestuju zbog spornog predloga zakona o ekstradiciji koji dozvoljava izručenja kopnenoj Kini.Zbog demonstranata danas je odložena planirana rasprava o predlogu tog zakona u parlamentu Hongkonga, poluautonomne kineske oblasti. Rasprava o zakonu, kojim bi se dozvolilo slanje osumnjičenih na sudjenja u kopnenoj Kini, odložena je na neodredjeno vreme.Demonstranti, medju kojima ima ogroman broj mladih, preplavili su glavnu ulicu u centru grada, prevrtali barikade i sukobljavali se sa policijom ispred zgrade vlade.Kada je izgledalo da su neki probili policijski kordon oko vladinih zgrada i parlamenta, policija je uzvratila suzavcem i drugim sredstvima. Ranije je u kratkom vladinom saopštenju navedeno da će sednica parlamenta koja je trebalo da se održi u 11 sati po lokalnom vremenu biti odložena a datum će biti odredjen kasnije. Šefica honkonške vlade Ker\nVIDEO: Haos u Hongkongu, policija upotrebila suzavac i vodene topove protiv ...


Otac Nataše Bekvalac doživeo infarkt – Tračara\nNataša Bekvalac je ovih dana prebrodila veliku porodičnu dramu, jer je njen otac Dragoljub Bekvalac doživeo srčani udar nakon kojeg je hitno hospitalizovan.\nKako piše magazin Gloria, Dragoljub je imao lakši srčani udar, ali je ipak podvrgnut hirurškoj intervenciji tokom koje mu je ugrađeno dva stenta KC Vojvodina u Novom Sadu.\nNataša je provela devet dana u strepnji i brizi za oca, ali ni jednog momenta nije dopustila da bilo ko primeti šta se dešava, već je odradila sve zakazane nastupe i posvetila se fanovima, nasmejana kao da je sve u najboljem redu.\nAli, nakon više dana brige i neizvesnosti, Natašin tata se brzo oporavio, te je pušten iz bolnice na kućno lečenje i negu.\nPevačica se nije javno oglašavala ovim povodom.


SAD suspendovale pomoæ Srbiji - 2004-03-31\nAmerièki Državni sekretarijat je saopštio da državni sekretar Kolin Pauel nije mogao da odobri nastavak amerièke pomoæi Srbiji zbog - kako je reèeno - nesaradnje Beograda sa Haškim tribunalom.\nOd 31. marta, kako je saopštio portparol Državnog sekretarijata Adam Ereli, nova pomoæ Srbiji biæe obustavljena. Ereli je pozvao vlasti u Beogradu da u potpunosti saraðuju sa Haškim tribunalom i da uhapse i izruèe u Hag sve optuženike za ratne zloèine - posebno generala Ratka Mlaiæa.\nMedjutim, Ereli je dodao da je državni sekretar Pauel spreman da preispita svoju odluku - ukoliko Beograd bude u potpunosti saraðivao sa Hagom u buduænosti.\nSjedinjene Države su budžetom za 2004., predvidele pomoæ Srbiji od sto miliona dolara, od èega su 43 miliona potrošena, rekao je portparol Državnog sekretarijata, ali nije precizirao koliko je pomoæi obustavljeno, s obzirom na to da je zakonom koji je usvojio Kongres garantovan nastavak isporuke humanitarne pomoæi i sredstava namenjenih razvoju demokratije i lokalne samouprave. Kosovu i Crnoj Gori - podsetio je Ereli - pomoæ neæe biti obustavljena.\nEreli je kazao da Vašington vjeruje da se u Srbiji i Crnoj Gori trenutno nalazi šesnaest haških optuženika i da je njihovo otvoreno i slobodno kretanje osnovni razlog za odluku o obustavljanju pomoæi Beogradu. “Za razliku od prethodnih godina, Srbija ovoga puta nije uèinila ništa da se uhapse i izruèe visoko rangirani optuženici, iako su ih politièki lideri pozvali na dobrovoljnu predaju”, rekao je Ereli, naglasivši da postoje sve indikacije da je moguæe uhapsiti Ratka Mladiæa što bi - kako je rekao - trebalo i uèiniti.


Koncept upravljanja ljudskim resursima (Workforce Management – WFM) zaživeo je u Kontakt Centrima i evoluirao je u rešenje koje je od posebne važnosti za organizacije koje žele da ostanu u samom vrhu, kada je reč o korisničkom servisu, zadovoljstvu korisnika, operativnoj efikasnosti i profitabilnosti.\nOno što je počelo kao predviđanje broja dolaznih poziva u jednom redu za čekanje i elementarno planiranje smena, razvilo se u sofisticirani, multidimenzionalni mehanizam za upravljanje različitim komunikacionim kanalima, medijima i platformama, virtuelnim kontakt centrima i agentima. WFM sada služi kao centralna tačka za kreiranje šire strategije u cilju optimizacije ljudskih resursa u kompaniji.\nKljučni principi Teleopti rešenja ogledaju se u fokusiranju na kontinuirano unapređivanje i razvijanje rešenja koja odgovaraju na sve dinamičnije i rastuće potrebe tržišta. Teleopti se drži ovih smernica kroz tesnu saradnju sa vodećim kontakt centrima u svetu, kako bi ponudio rešenja koja mogu da odgovore na kompleksne zahteve modernih kontakt centara, uključujući predikciju, planiranje i optimizaciju ljudskih resursa, angažovanje i administraciju agenata, dnevni menadžment, izveštavanje i performans menadžment.\nTeleopti WFM danas je vodeće rešeje za upravljanje ljudskim resursima u kontakt centrima jer je jednostavan za korišćenje, omogućava planiranje i upravljanje radnom snagom uz balansiranje radnog i slobodnog vremena, fleksibilan je i može se personalizovati, podržava otvorene standarde.\nPoslednja verzija uključuje preko 100 unapređenih funkcionalnosti, što ga čini istinski revolucionarnim WFM rešenjem.


FINANSIJE TOP 2019/20 Bankarski sektor stabilan, predstoji teška jesen – Plodna Zemlja\nPrema rang listi objavljenoj u tradicionalnoj godišnjoj ediciji „Finansije TOP“ u izdanju ekonomskog mesečnika „Biznis i finansije“, banka Inteza je vodeća u Srbiji po tržišnom učešću i ostvarenoj dobiti u 2019. godini. Tokom vanrednog stanja, analize pokazuju da je celokupan finansijski sektor uspeo da održi stabilnost, ali svim učesnicima na domaćem finansijskom tržištu predstoji teška jesen, navodi se u ediciji „Finansije TOP“.\nBanka Inteza je bila najprofitabilnija banka u Srbiji u 2019. godini, sa ostvarenom dobiti od preko 12,3 milijarde dinara i to je nešto slabiji rezultat u poređenju sa zaradom od 12,6 milijardi dinara u 2018. godini. Inteza je zadržala lidersku poziciju, pokazuje rang lista. Na drugom mestu je Komercijalna banka sa profitom od devet milijardi dinara, a među prvih pet banaka po dobiti slede Unicredit banka, AIK banka i Rajfajzen banka.\nInteza je lider i prema tržišnom učešću (16 odsto), dok su na drugom mestu OTP i Vojvođanska banka koje posluju pod kontrolom istog vlasnika sa zajedničkim učešćem od 13,5 odsto. Slede Komercijalna i NLB banka sa ukupnim učešćem od 12,4 odsto, na četvrtom mestu je Unicredit banka (10,8 odsto), a na petom Rajfajzen banka (7,8 odsto).\nPrema analizi „Finansije TOP“, banke su prošle godine uvećale neto prihod od kamata za 5,4 odsto. Uprkos napretku u osnovnoj delatnosti, bankarski sektor je zabeležio pad profita od 8,5 odsto na 63,9 milijardi dinara. Razlog su veći ostali rashodi i pojedinih jednokratnih efekata poput troška saniranja kredita u „švajcarcima“. Stoga je prinos na kapital bankarskog sektora ponovo pao na jednocifreni nivo (9,1 odsto), ali je struktura ostvarenog profita kvalitetnija u odnosu na prethodne dve godine.\nTrend ukrupnjavanja bankarskog sektora nastavljen je i protekle godine, pa je prvih deset banaka zauzimalo preko 80 odsto tržišta, a ako se tome doda ovogodišnje preuzimanje Komercijalne od strane NLB banke, ova koncentracija premašuje 85 odsto. Kako se navodi u ediciji „Finansije TOP“ ovim preuzimanjem gotovo da je završeno „mešanje karata“ među glavnim bankarskim igračima u Srbiji, pa će banke u narednom periodu morati prvenstveno da se orijentišu na organski rast, osim ako ne dođe do neočekivanih preokreta usled posledica pandemije korona virusa.\nOno što bankare najviše brine je pad privredne aktivnosti i moguće ponovno gomilanje nenaplativih kredita, što bi usporilo kreditiranje privrede koje se ionako nije oporavilo od prethodne finansijske krize, zaključuje se u ediciji „Finansije TOP“ ekonomskog mesečnika „Biznis i finansije“.\nTagoviAIK banka Banka Inteza Banke Biznis i finansije Finansije TOP Komercijalna banka Profit Rajfajzen banka Unikredit banka


RTCG - Radio Televizija Crne Gore - Nacionalni javni servis :: Ekonomija :: Unaprijediti saradnju kroz prekogranične projekte\nPKCG 01. 04. 2019. 17:52 >> 17:16 0\nUnaprijediti saradnju kroz prekogranične projekte\nSaradnju Privredne komore Crne Gore (PKCG) i Udruženja privrednika Biznis centar Jelah-Tešanj moguće je unaprijediti kroz zajedničku realizaciju prekograničnih projekata, koje finansira EU iz pretpristupnih fondova, ocijenjeno je na sastanku njihovih predstavnika.\nPredsjednik PKCG Vlastimir Golubović, kazao je da ekonomska saradnja već postoji, ali da je potrebno raditi na njenom unaprijeđenju.\n„Mnoge naše kompanije sarađuju duže vrijeme, ali mi ćemo nastojati da unaprijedimo i ojačamo saradnju”, rekao je Golubović.\nIz PKCG je saopšteno da je na sastanku crnogorske delegacije sa predstavnicima Udruženja privrednika Biznis centar Jelah-Tešanj dogovoreno organizovanje poslovnog foruma privrednika iz Crne Gore i Tešnja, tokom Međunarodnog sajma privrede koji se u tom gradu održava od 13. do 16. juna.\nNa sastanku je ocijenjeno da će poslovni forum biti prilika da se napravi iskorak u unaprjeđenju poslovnih relacija između privrednika dvije države.\nCrnogorski ambasador u Bosni i Hercegovini Milan Lakić, smatra da ima dosta oblasti u kojima bi se mogla razvijati saradnja među partnerima iz Tešnja i Crne Gore, kao i da je za početak dobro što je jedna od najvećih kompanija iz Bosne i Hercegovine, tešanjska Hifa oil prije 20-ak dana otvorila objekat u Crnoj Gori.\n„Prema mojim informacijama, već dobro funkcionišu. Smatram da će to biti samo jedna, prva ulaznica biznisu iz Tešnja u Crnu Goru, i vjerujem da će se tu potpomagati sve oblasti”, rekao je Lakić.\nPredsjednik Skupštine PKCG Vojo Banović, govorio je o kapacitetima i potencijalima Luke Bar, kao i povlasticama koje preduzeća mogu dobiti ukoliko posluju u njenoj slobodnoj zoni.\nOn je pozvao predstavnice Biznis centra da organizuju privrednu delegaciju koja će posjetiti Crnu Goru i Opštinu Bar, kako bi se detaljnije upoznali sa mogućnostima, odnosno prednostima poslovanja u biznis zonama i slobodnoj zoni Luke Bar.\nNa sastanku je ocijenjeno i da bi odlične političke i dobrosusjedske veze trebalo dodatno osnažiti kroz unaprjeđivanje ekonomske saradnje, dok je kao najveći izazov u privrednim odnosima prepoznata loša saobraćajna povezanost.\nPredsjednik Udruženja privrednika Biznis centar Jelah-Tešanj Senad Brka, saopštio je da je primarni cilj sastanka privredno povezivanje Crne Gore i Bosne i Hercegovine, odnosno Tešnja.\nOn je kazao da je Biznis centar organizacija nevladinog i neprofitnog karaktera koja okuplja više od 220 uspješnih kompanija i privrednika, a koja se od 2002. godine profilisala kao veoma pouzdan i bitan učesnik u stvaranju pozitivnog poslovnog i društvenog okruženja.\nNakon sastanka članovi crnogorske delegacije su obišli preduzeća Hifa oil, Inox Ajanović, Artisan, Socksmaker i Madi iz Tešnja.\nIz PKCG su saopštili da je radna posjeta Bosni i Hercegovini završena u Banja Luci, učešćem na svečanosti povodom dodjele nagrada najuspješnijim u privredi Republike Srpske.\nKompanija Alumina iz Zvornika osvojila je prvo mjesto u kategoriji najuspješnijih velikih preduzeća, a priznanje u ovoj kategoriji osvojile su i firme Mlijekoprodukt iz Kozarske Dubice i Sim tehnik iz Kotor Varoši.


Govedarica: SNSD ne ruši BiH nego Republiku Srpsku - Istok\nGovedarica: SNSD ne ruši BiH nego Republiku Srpsku\nDa bi danas neko podržao Dodika i njegov SNSD u svojim suludim i šizofrenim namjerama po pitanju njihovog projekta nezavisnosti Republike Srpske u okvirima Dejtonskog sporazuma, morao bi biti politički diletant, bezosjećajni prevarant ili neko ko smatra da će se takvom politikom spasiti od enormne korupcije i afera koje nastaju kao pečurke poslije kiše. Srđan Mazalica mi liči da je u ovoj prvoj grupi za razliku od njegovog partijskog šefa – istakao je Vukota Govedarica, član Predsjedništva SDS.\n„Dodiku i njegovoj partiji ali i njegovim koalicionim partnerima treba jasno i bez ikakvih predrasuda kazati da ne mogu dobiti podršku za svoju politiku jer je to politika koja Republiku Srpsku vodi u nestanak“ – poručio je Govedarica.\nOn je kazao da su u SNSD-u spremni prokockati Republiku Srpsku kako bi sačuvali sebe i svoju imovinu te da se zato takvoj politici treba odlučno suprostaviti.\n„Onaj ko nije u stanju da tako nešto prepozna taj ili je u teškoj zabludi ili svjestan neprijatelj sopstvenog naroda radi ličnog interesa. A zašto bi oni koji su do iznemoglosti opljačkali sopstveni narod bili njegovi prijatelji i zašto bi imali sliku o realnoj i odgovornoj politici?“ – poručio je Govedarica.\nČlan Predsjedništva SDS je kazao da je tačno da je SNSD u prošlosti bila politička organizacija koja je, što direktno što indirektno učestvovala u svim prenosima nadležnosti sa nivoa Republike Srpske na nivo Bosne i Hercegovine.\n„Ali to u ovom momentu je manje bitno. Sada je najbitnije upozoriti Dodika i njegove režimlije da se odgovorna politika prema narodu kreira na bazi posledica koje proizilaze iz takve politike. Posledica u ovom slučaju je međunarodna intervencija koja će da izazove vanredno stanje u Republici Srpskoj. U takvom ambijentu za koji Srbi u Bosni i Hercegovini nemaju saveznika, može se očekivati nova međunarodna konferencija o Bosni i Hercegovini“ – sugerisao je Govedarica.\n„Ili možda sve ovo Dodik i radi kako bi prizvao međunarodni intervencionizam koji bi od njega napravio političku žrtvu a od Republike Srpske bogalja koji usled političkog ludila jednog čovjeka, kome klimoglavci sve povlađuju, gubi svoje prerogative državnosti. Ono što predstavlja rješenje za jednu grupaciju koja je svoj ogromni kapital stekla političkim uticajem, nije rješenje za Republiku Srpsku i njenog prosječnog stanovnika koji se bori za svoj ekonomski opstanak“ – zaključio je Govedarica.\nStigla voda do grla – Dodik sada traži pomoć i od SDS-a?!\nPredsjednik SNSD Milorad Dodik rekao je da mu je drago što čuje da je predsjednik SDS Mirko Šarović spreman da se u okviru Republike Srpske ... Read More\nPobjede SDS-a u Tesliću i Modriči na izborima za Savjet MZ najava velike izborne pobjede 2022. godine\nSrpska demokratska stranka ostvarila je ubjedljivu pobjedu na juče održanim izborima za savjete mjesnih zajednica u opštinama Teslić i Modriča. U Tesliću SDS je ostvario ... Read More\nSaznaćemo ubrzo ko govori istinu: Šmit ili Dodik?\n"Kao što je danas potvrdio potpredsjednik Narodne skupštine Republike Srpske, Denis Šulić, termin posebne sjednice NSRS o vraćanju nadležnosti između 8. i 10. decembra nije ... Read More\nNEWER POSTSuzavac i šok bombe, kosovska policija upala u apoteku\nOLDER POSTMiličević: Opozicija ne treba da ide za Dodikom, nego da nudi svoja rješenja


Đelić najavio predlaganje seta zakona za uvođenje reda u finansijama\nMinistar finansija i ekonomije Božidar Đelić izjavio je danas da je cilj ekonomske politike Vlade Republike Srbije istovremeno obezbeđenje finansijske stabilnosti i privrednog rasta zemlje, jer razvoj finansijskog tržišta podstiče revitalizaciju realnog sektora, odnosno privrede i obrnuto. Na okruglom stolu "Stanje, uslovi i perspektive razvoja finansijskog tržišta i tržišta osiguranja" u Privrednoj komori Beograda, Đelić je ukazao na to da je današnjim stupanjem na snagu Zakona o ministarstvima i Zakona o rebalansu budžeta, razvoj finansijskog tržišta prešao u nadležnost Ministarstva finansija, koje će u narednom periodu predložiti čitav set zakona kojima se obezbeđuje uvođenje većeg reda u finansijama zemlje.\nĐelić je ocenio da će početkom leta biti usvojen zakon o osiguranju, čiji je nacrt već izrađen, kako bi se uveo veći red u toj delatnosti i izvršilo restrukturiranje i privatizacija osiguravajućih kompanija.\nPredviđenim izmenama i dopunama zakona koji reguliše rad Agencije za sanaciju banaka, proširena su ovlašćenja Agencije, tako da će ona obavljati privatizaciju finansijskog sektora (banaka), najavio je Đelić i dodao da će uskoro u Skupštini Srbije biti usvojen i zakon o javnom dugu, koji će regulisati kako i na koji način će se Srbija zaduživati kod međunarodnih finansijskih institucija.\nĐelić je objasnio da će državna zajednica Srbija i Crna Gora davati garancije finansijskim institucijama za zajmove, koje će koristiti i vraćati same članice zajednice, odnosno posebno Srbija, posebno Crna Gora.\nMinistar finansija najavio je da će sledeće nedelje, Trezor kao nova institucija finansijskog sektora, emitovati kratkoročne hartije od vrednosti, što će doprineti pokrivanju budžetskog deficita. Uskoro će biti usvojen i zakon o izmirenju obaveza države Srbije po osnovu zajma za privredni preporod Srbije.\nTakođe, kako je rekao Đelić, do kraja leta biće usvojeni zakon o privrednim društvima, zakon o dobrovoljnim penzionim fondovima i zakon o investicionim fondovima, a u pripremi su i nacrti zakona o Agenciji koja će vršiti osiguravanje hipotekarnih kredita i zakona o fondu za garanciju kredita za mala i srednja preduzeća.\n"Beograd bi mogao uskoro da postane London u jugoistočnoj Evropi, najjači finansijski centar u regionu", rekao je Đelić i dodao da je Srbija izabrala kontinentalno-evropski model u razvoju finansijskog tržišta.


On je na svom Fejsbuk profilu uputio poziv stanovnicima glavnog grada da izbegavaju mesta na kojima mogu da se zaraze.\n"Beograđani... ne idite u mesta zaražavanja! Ostanite kod kuće preko vikenda" napisao je Kon.\nPodsetimo, Beograd poslednjih dana beleži rekordan broj zaraženih. Samo danas, od 1.545 novih slučajeva korona virusa, u Beogradu je registrovano čak 796 slučajeva.\nKako je juče rekao dr Kon policijski čas za sada "nije na dnevnom redu", ali nije isključio restrikcije u Beogradu. Napomenuo je da bolnice još nisu toliko popunjene, da bi došlo do uvođenja ove mere.\n- U Beogradu iz dana u dan imamo povećanje, i to ne malo, ali u ostatku Srbije, osim u Kragujevcu, to nije tako. Možda će prvo doći do određenih restrikcija za Beograd - rekao je juče dr Kon.\nČlanica Kriznog štaba za borbu protiv korona virusa, epidemiolog dr Darija Kisić Tepavčević, rekla je danas na konferenciji za novinare da je od 1. septembra na teritoriji Srbije zaraženo 313 đaka. Gradski sekretar za obrazovanje i dečju zaštitu Slavko Gak rekao je da je samo u Beogradu od 1. septembra do danas korona virus potvrđen kod 160 đaka.\nMeđutim, epidemiolog prof. dr Branislav Tiodorović rekao je da se ne postavlja pitanje zatvaranja škola i vrtića i da je to stav koji postoji i u Evropi.\nDanas je od posledica korona virusa u Srbiji preminulo pet osoba, dok je trenutno na respiratorima 47 pacijenata. Međutim, dr Kisić Tepavčević kaže da posebno zabrinjava broj obolelih od kovida-19 koji se nalaze na bolničkom lečenju.\n- Danas je 1.048 pacijenata hospitalizovano, te je 183 pacijenata danas dodatno u bolnicama - rekla je danas Kisić Tepavčević.\nNačelnica anestezije Kliničko-bolničkog centra "Dragiša Mišović" Duška Ignjatović rekla je da su u toj zdravstvenoj ustanovi trenutno na lečenju 174 kovid pozitivna pacijenta i istakla da je oko 200 kreveta izdvojeno za kovid pacijente.